title: Εκτελεστικός κανονισμός (ΕΕ) 2017/1589 της Επιτροπής, της 19ης Σεπτεμβρίου 2017, για την ανάκληση της αποδοχής ανάληψης υποχρέωσης για έναν παραγωγό-εξαγωγέα σύμφωνα με την εκτελεστική απόφαση 2013/707/ΕΕ για τη βεβαίωση της αποδοχής ανάληψης υποχρέωσης που προτάθηκε στο πλαίσιο των διαδικασιών αντιντάμπινγκ και κατά των επιδοτήσεων όσον αφορά τις εισαγωγές φωτοβολταϊκών συστοιχιών κρυσταλλικού πυριτίου και βασικών συστατικών στοιχείων (δηλαδή κυψελών) καταγωγής ή προέλευσης Λαϊκής Δημοκρατίας της Κίνας κατά την περίοδο εφαρμογής των οριστικών μέτρων

text:
               20.9.2017

               EL

               Επίσημη Εφημερίδα της Ευρωπαϊκής Ένωσης

               L 241/21

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/1589 ΤΗΣ ΕΠΙΤΡΟΠΉΣ
   της 19ης Σεπτεμβρίου 2017
   για την ανάκληση της αποδοχής ανάληψης υποχρέωσης για έναν παραγωγό-εξαγωγέα σύμφωνα με την εκτελεστική απόφαση 2013/707/ΕΕ για τη βεβαίωση της αποδοχής ανάληψης υποχρέωσης που προτάθηκε στο πλαίσιο των διαδικασιών αντιντάμπινγκ και κατά των επιδοτήσεων όσον αφορά τις εισαγωγές φωτοβολταϊκών συστοιχιών κρυσταλλικού πυριτίου και βασικών συστατικών στοιχείων (δηλαδή κυψελών) καταγωγής ή προέλευσης Λαϊκής Δημοκρατίας της Κίνας κατά την περίοδο εφαρμογής των οριστικών μέτρων
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης («η Συνθήκη»),
   Έχοντας υπόψη τον κανονισμό (ΕΕ) 2016/1036 του Ευρωπαϊκού Κοινοβουλίου και του Συμβουλίου, της 8ης Ιουνίου 2016, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Ένωσης (1) («ο βασικός κανονισμός αντιντάμπινγκ»), και ιδίως το άρθρο 8,
   Έχοντας υπόψη τον κανονισμό (ΕΕ) 2016/1037 του Ευρωπαϊκού Κοινοβουλίου και του Συμβουλίου, της 8ης Ιουνίου 2016, για την άμυνα κατά των εισαγωγών που αποτελούν αντικείμενο επιδοτήσεων εκ μέρους χωρών μη μελών της Ευρωπαϊκής Ένωσης (2) («ο βασικός κανονισμός κατά των επιδοτήσεων»), και ιδίως το άρθρο 13,
   Έχοντας υπόψη τον εκτελεστικό κανονισμό (ΕΕ) αριθ. 1238/2013 του Συμβουλίου, της 2ας Δεκεμβρίου 2013, για την επιβολή οριστικού δασμού αντιντάμπινγκ και την οριστική είσπραξη του προσωρινού δασμού που επιβλήθηκε στις εισαγωγές φωτοβολταϊκών συστοιχιών κρυσταλλικού πυριτίου και βασικών συστατικών τους στοιχείων (π.χ. κυψελών), καταγωγής ή προέλευσης Λαϊκής Δημοκρατίας της Κίνας (3), και ιδίως το άρθρο 3,
   Έχοντας υπόψη τον εκτελεστικό κανονισμό (ΕΕ) 2017/367 του Συμβουλίου, της 1ης Μαρτίου 2017, για την επιβολή οριστικού αντισταθμιστικού δασμού σχετικά με τις εισαγωγές φωτοβολταϊκών συστοιχιών κρυσταλλικού πυριτίου και βασικών συστατικών στοιχείων (π.χ. κυψέλες) καταγωγής ή προέλευσης Λαϊκής Δημοκρατίας της Κίνας (4), και ιδίως το άρθρο 2,
   Έχοντας υπόψη τον εκτελεστικό κανονισμό (ΕΕ) αριθ. 1239/2013 του Συμβουλίου, της 2ας Δεκεμβρίου 2013, για την επιβολή οριστικού αντισταθμιστικού δασμού σχετικά με τις εισαγωγές φωτοβολταϊκών συστοιχιών κρυσταλλικού πυριτίου και βασικών συστατικών στοιχείων (π.χ. κυψέλες) καταγωγής ή προέλευσης Λαϊκής Δημοκρατίας της Κίνας (5), και ιδίως το άρθρο 2,
   Έχοντας υπόψη τον εκτελεστικό κανονισμό (ΕΕ) 2017/366 του Συμβουλίου, της 1ης Μαρτίου 2017, για την επιβολή οριστικού αντισταθμιστικού δασμού σχετικά με τις εισαγωγές φωτοβολταϊκών συστοιχιών κρυσταλλικού πυριτίου και βασικών συστατικών στοιχείων (π.χ. κυψέλες) καταγωγής ή προέλευσης Λαϊκής Δημοκρατίας της Κίνας (6), και ιδίως το άρθρο 2,
   Αφού ενημέρωσε τα κράτη μέλη,
   Εκτιμώντας τα ακόλουθα:
   A.   ΑΝΑΛΗΨΗ ΥΠΟΧΡΕΩΣΗΣ ΚΑΙ ΑΛΛΑ ΙΣΧΥΟΝΤΑ ΜΕΤΡΑ

               (1)

               Με τον κανονισμό (ΕΕ) αριθ. 513/2013 (7), η Ευρωπαϊκή Επιτροπή («η Επιτροπή») επέβαλε προσωρινό δασμό αντιντάμπινγκ στις εισαγωγές στην Ευρωπαϊκή Ένωση («η Ένωση») φωτοβολταϊκών συστοιχιών κρυσταλλικού πυριτίου («συστοιχίες») και βασικών συστατικών στοιχείων (δηλαδή κυψελών και πλακιδίων) καταγωγής ή προέλευσης Λαϊκής Δημοκρατίας της Κίνας («η ΛΔΚ»).

               (2)

               Μια ομάδα παραγωγών-εξαγωγέων εξουσιοδότησε το κινεζικό Εμπορικό Επιμελητήριο Εισαγωγών και Εξαγωγών Μηχανημάτων και Ηλεκτρονικών Προϊόντων («CCCME») να υποβάλει εκ μέρους της στην Επιτροπή πρόταση για ανάληψη υποχρέωσης ως προς τις τιμές, την οποία το CCCME όντως υπέβαλε. Από τους όρους της εν λόγω ανάληψης υποχρέωσης ως προς τις τιμές είναι σαφές ότι η ανάληψη υποχρέωσης αποτελεί σύνθεση των ατομικών αναλήψεων υποχρέωσης ως προς τις τιμές για κάθε παραγωγό-εξαγωγέα, τις οποίες, για πρακτικούς λόγους, συντόνισε το CCCME.

               (3)

               Με την απόφαση 2013/423/ΕΕ (8) η Επιτροπή αποδέχθηκε την εν λόγω ανάληψη υποχρέωσης ως προς τις τιμές όσον αφορά τον προσωρινό δασμό αντιντάμπινγκ. Με τον κανονισμό (ΕΕ) αριθ. 748/2013 (9) η Επιτροπή τροποποίησε τον κανονισμό (ΕΕ) αριθ. 513/2013 για να εισαγάγει τις τεχνικές αλλαγές που ήταν αναγκαίες λόγω της αποδοχής της ανάληψης υποχρέωσης όσον αφορά τον προσωρινό δασμό αντιντάμπινγκ.

               (4)

               Με τον εκτελεστικό κανονισμό (ΕΕ) αριθ. 1238/2013 το Συμβούλιο επέβαλε οριστικό δασμό αντιντάμπινγκ στις εισαγωγές προς την Ένωση συστοιχιών και κυψελών καταγωγής ή προέλευσης ΛΔΚ («τα υπό εξέταση προϊόντα»). Με τον εκτελεστικό κανονισμό (ΕΕ) αριθ. 1239/2013 το Συμβούλιο επέβαλε επίσης οριστικό αντισταθμιστικό δασμό στις εισαγωγές των υπό εξέταση προϊόντων στην Ένωση.

               (5)

               Μετά την κοινοποίηση τροποποιημένης έκδοσης της ανάληψης υποχρέωσης ως προς τις τιμές από ομάδα παραγωγών-εξαγωγέων («οι παραγωγοί-εξαγωγείς») από κοινού με το CCCME, η Επιτροπή επιβεβαίωσε, με την εκτελεστική απόφαση 2013/707/ΕΕ (10), την αποδοχή της τροποποιημένης ανάληψης υποχρέωσης ως προς τις τιμές («η ανάληψη υποχρέωσηςF») για την περίοδο εφαρμογής των οριστικών μέτρων. Στο παράρτημα της απόφασης αυτής παρατίθενται οι παραγωγοί-εξαγωγείς για τους οποίους έγινε αποδεκτή η ανάληψη υποχρέωσης, στους οποίους συγκαταλέγεται μεταξύ άλλων η εταιρεία:

                           —

                           Chinaland Solar Energy Co. Ltd, η οποία καλύπτεται από τον πρόσθετο κωδικό TARIC B808 («Chinaland»).

               (6)

               Με την εκτελεστική απόφαση 2014/657/ΕΕ (11) η Επιτροπή αποδέχθηκε πρόταση που κατατέθηκε από τους παραγωγούς-εξαγωγείς από κοινού με το CCCME για την παροχή διευκρινίσεων όσον αφορά την εφαρμογή της ανάληψης υποχρέωσης για τα υπό εξέταση προϊόντα, τα οποία καλύπτονται από την ανάληψη υποχρέωσης, δηλαδή τις συστοιχίες και τις κυψέλες καταγωγής ή προέλευσης ΛΔΚ που σήμερα υπάγονται στους κωδικούς ΣΟ ex 8541 40 90 (κωδικοί TARIC 8541409021, 8541409029, 8541409031 και 8541409039) και παράγονται από τους παραγωγούς-εξαγωγείς («καλυπτόμενο προϊόν»). Οι δασμοί αντιντάμπινγκ και οι αντισταθμιστικοί δασμοί που αναφέρονται στην αιτιολογική σκέψη 4 ανωτέρω, μαζί με την ανάληψη υποχρέωσης, αναφέρονται στο εξής από κοινού ως «μέτρα».

               (7)

               Με τον εκτελεστικό κανονισμό (ΕΕ) 2015/866 (12) η Επιτροπή ανακάλεσε την αποδοχή της ανάληψης υποχρέωσης για τρεις παραγωγούς-εξαγωγείς.

               (8)

               Με τον εκτελεστικό κανονισμό (ΕΕ) 2015/1403 (13) η Επιτροπή ανακάλεσε την αποδοχή της ανάληψης υποχρέωσης για ακόμη έναν παραγωγό-εξαγωγέα.

               (9)

               Με τον εκτελεστικό κανονισμό (ΕΕ) 2015/2018 (14) η Επιτροπή ανακάλεσε την αποδοχή της ανάληψης υποχρέωσης για δύο παραγωγούς-εξαγωγείς.

               (10)

               Η Επιτροπή κίνησε έρευνα επανεξέτασης ενόψει της λήξης ισχύος των μέτρων αντιντάμπινγκ με ανακοίνωση για την έναρξη της διαδικασίας, η οποία δημοσιεύθηκε στην Επίσημη Εφημερίδα της Ευρωπαϊκής Ένωσης
                   (15) στις 5 Δεκεμβρίου 2015.

               (11)

               Η Επιτροπή κίνησε έρευνα επανεξέτασης ενόψει της λήξης ισχύος των αντισταθμιστικών μέτρων με ανακοίνωση για την έναρξη της διαδικασίας, η οποία δημοσιεύθηκε στην Επίσημη Εφημερίδα της Ευρωπαϊκής Ένωσης
                   (16) στις 5 Δεκεμβρίου 2015.

               (12)

               Η Επιτροπή κίνησε επίσης μερική ενδιάμεση έρευνα επανεξέτασης των μέτρων αντιντάμπινγκ και των αντισταθμιστικών μέτρων με ανακοίνωση για την έναρξη της διαδικασίας, η οποία δημοσιεύθηκε στην Επίσημη Εφημερίδα της Ευρωπαϊκής Ένωσης
                   (17) στις 5 Δεκεμβρίου 2015.

               (13)

               Με τον εκτελεστικό κανονισμό (ΕΕ) 2016/115 (18) η Επιτροπή ανακάλεσε την αποδοχή της ανάληψης υποχρέωσης για ακόμη έναν παραγωγό-εξαγωγέα.

               (14)

               Με τον εκτελεστικό κανονισμό (ΕΕ) 2016/185 (19) η Επιτροπή επέκτεινε τον οριστικό δασμό αντιντάμπινγκ που επιβλήθηκε με τον κανονισμό (ΕΕ) αριθ. 1238/2013 όσον αφορά τις εισαγωγές των υπό εξέταση προϊόντων καταγωγής ή προέλευσης Λαϊκής Δημοκρατίας της Κίνας στις εισαγωγές του υπό εξέταση προϊόντος προέλευσης Μαλαισίας και Ταϊβάν, είτε δηλώνεται ως καταγωγής Μαλαισίας και Ταϊβάν είτε όχι.

               (15)

               Με τον εκτελεστικό κανονισμό (ΕΕ) 2016/184 (20) η Επιτροπή επέκτεινε τον οριστικό αντισταθμιστικό δασμό που επιβλήθηκε με τον κανονισμό (ΕΕ) αριθ. 1239/2013 όσον αφορά τις εισαγωγές των υπό εξέταση προϊόντων καταγωγής ή προέλευσης Λαϊκής Δημοκρατίας της Κίνας στις εισαγωγές του υπό εξέταση προϊόντος προέλευσης Μαλαισίας και Ταϊβάν, είτε δηλώνεται ως καταγωγής Μαλαισίας και Ταϊβάν είτε όχι.

               (16)

               Με τον εκτελεστικό κανονισμό (ΕΕ) 2016/1045 (21) η Επιτροπή ανακάλεσε την αποδοχή της ανάληψης υποχρέωσης για ακόμη έναν παραγωγό-εξαγωγέα.

               (17)

               Με τον εκτελεστικό κανονισμό (ΕΕ) 2016/1382 (22) η Επιτροπή ανακάλεσε την αποδοχή της ανάληψης υποχρέωσης για ακόμη πέντε παραγωγούς-εξαγωγείς.

               (18)

               Με τον εκτελεστικό κανονισμό (ΕΕ) 2016/1402 (23) η Επιτροπή ανακάλεσε την αποδοχή της ανάληψης υποχρέωσης για ακόμη τρεις παραγωγούς-εξαγωγείς.

               (19)

               Με τον εκτελεστικό κανονισμό (ΕΕ) 2016/1998 (24) η Επιτροπή ανακάλεσε την αποδοχή της ανάληψης υποχρέωσης για ακόμη πέντε παραγωγούς-εξαγωγείς.

               (20)

               Με τον εκτελεστικό κανονισμό (ΕΕ) 2016/2146 (25) η Επιτροπή ανακάλεσε την αποδοχή της ανάληψης υποχρέωσης για ακόμη δύο παραγωγούς-εξαγωγείς.

               (21)

               Ύστερα από την επανεξέταση ενόψει της λήξης ισχύος των μέτρων και την ενδιάμεση επανεξέταση που αναφέρονται στις αιτιολογικές σκέψεις 10 έως 12, η Επιτροπή διατήρησε τα ισχύοντα μέτρα με τον εκτελεστικό κανονισμό (ΕΕ) 2017/366 και τον εκτελεστικό κανονισμό (ΕΕ) 2017/367.

               (22)

               Η Επιτροπή κίνησε επίσης μερική ενδιάμεση επανεξέταση σχετικά με τη μορφή των μέτρων με ανακοίνωση για την έναρξη της διαδικασίας, η οποία δημοσιεύθηκε στην Επίσημη Εφημερίδα της Ευρωπαϊκής Ένωσης
                   (26) στις 3 Μαρτίου 2017.

               (23)

               Με τον εκτελεστικό κανονισμό (ΕΕ) 2017/454 (27) η Επιτροπή ανακάλεσε την αποδοχή της ανάληψης υποχρέωσης για τέσσερις παραγωγούς-εξαγωγείς.

               (24)

               Με την εκτελεστική απόφαση (ΕΕ) 2017/615 (28) η Επιτροπή αποδέχτηκε πρόταση που υποβλήθηκε από ομάδα παραγωγών-εξαγωγέων από κοινού με το CCCME σχετικά με την εφαρμογή της ανάληψης υποχρέωσης.

               (25)

               Με τον εκτελεστικό κανονισμό (ΕΕ) 2017/941 (29) η Επιτροπή ανακάλεσε την αποδοχή της ανάληψης υποχρέωσης για δύο παραγωγούς-εξαγωγείς.

               (26)

               Με τον εκτελεστικό κανονισμό (ΕΕ) 2017/1408 (30) η Επιτροπή ανακάλεσε την αποδοχή της ανάληψης υποχρέωσης για ακόμη δύο παραγωγούς-εξαγωγείς.

               (27)

               Με τον εκτελεστικό κανονισμό (ΕΕ) 2017/1497 (31) η Επιτροπή ανακάλεσε την αποδοχή της ανάληψης υποχρέωσης για έναν παραγωγό-εξαγωγέα.

               (28)

               Με τον εκτελεστικό κανονισμό (ΕΕ) 2017/1524 (32) η Επιτροπή ανακάλεσε την αποδοχή της ανάληψης υποχρέωσης για δύο παραγωγούς-εξαγωγείς.

         B.   ΟΡΟΙ ΤΗΣ ΑΝΑΛΗΨΗΣ ΥΠΟΧΡΕΩΣΗΣ

               (29)

               Οι παραγωγοί-εξαγωγείς συμφώνησαν, μεταξύ άλλων, να μην πωλούν το καλυπτόμενο προϊόν στον πρώτο ανεξάρτητο πελάτη στην Ένωση κάτω από μια συγκεκριμένη ελάχιστη τιμή εισαγωγής («ΕΤΕ») εντός του σχετικού ετήσιου επιπέδου εισαγωγών στην Ένωση («ετήσιο επίπεδο») που ορίζεται στην ανάληψη υποχρέωσης. Η ΕΤΕ καθορίστηκε βάσει ταμειακού ισοδύναμου. Εάν ο όρος πληρωμής διαφέρει από το ταμειακό ισοδύναμο, κατά τον έλεγχο τήρησης της ΕΤΕ αφαιρείται ένα ποσό από την αξία του τιμολογίου.

               (30)

               Οι παραγωγοί-εξαγωγείς συμφώνησαν επίσης να πωλούν το καλυπτόμενο προϊόν μόνον μέσω άμεσων πωλήσεων. Για τους σκοπούς της ανάληψης υποχρέωσης, ως άμεση πώληση νοείται η πώληση είτε στον πρώτο ανεξάρτητο πελάτη στην Ένωση είτε μέσω συνδεδεμένου μέρους στην Ένωση που αναφέρεται στην ανάληψη υποχρέωσης.

               (31)

               Στο κείμενο της ανάληψης υποχρέωσης καθορίζονται, σε μη εξαντλητικό κατάλογο, οι παραβάσεις της ανάληψης υποχρέωσης. Ο κατάλογος παραβάσεων περιλαμβάνει έμμεσες πωλήσεις στην Ένωση από εταιρείες εκτός από αυτές που αναφέρονται στην ανάληψη υποχρέωσης.

               (32)

               Σύμφωνα με τους όρους της ανάληψης υποχρέωσης, οι παραγωγοί-εξαγωγείς υποχρεούνται επίσης να υποβάλλουν στην Επιτροπή σε τριμηνιαία βάση αναλυτικές πληροφορίες για το σύνολο των εξαγωγικών τους πωλήσεων και μεταπωλήσεων στην Ένωση («τριμηνιαίες εκθέσεις»). Αυτό συνεπάγεται ότι τα στοιχεία που περιλαμβάνονται στις εν λόγω τριμηνιαίες εκθέσεις πρέπει να είναι πλήρη και ορθά και ότι οι δηλωμένες συναλλαγές συμμορφώνονται πλήρως με τους όρους της ανάληψης υποχρέωσης. Η υποβολή εκθέσεων για τις μεταπωλήσεις στην Ένωση είναι μια ιδιαίτερη υποχρέωση, όταν το καλυπτόμενο προϊόν πωλείται στον πρώτο ανεξάρτητο πελάτη μέσω συνδεδεμένου εισαγωγέα. Μόνο αυτές οι εκθέσεις παρέχουν τη δυνατότητα στην Επιτροπή να ελέγξει αν η τιμή μεταπώλησης του συνδεδεμένου εισαγωγέα στον πρώτο ανεξάρτητο πελάτη είναι σύμφωνη με την ΕΤΕ.

               (33)

               Ο παραγωγός-εξαγωγέας ευθύνεται για τις παραβάσεις καθενός από τα συνδεδεμένα μέρη του, είτε καθορίζονται στην ανάληψη υποχρέωσης είτε όχι.

               (34)

               Στην ανάληψη υποχρέωσης ορίζεται περαιτέρω ότι η αποδοχή της ανάληψης υποχρέωσης από την Επιτροπή βασίζεται στην εμπιστοσύνη και ότι οποιαδήποτε ενέργεια κλονίζει τη σχέση εμπιστοσύνης με την Επιτροπή δικαιολογεί την άμεση ανάκληση της ανάληψης υποχρέωσης.

         Γ.   ΕΛΕΓΧΟΣ ΤΩΝ ΠΑΡΑΓΩΓΩΝ-ΕΞΑΓΩΓΕΩΝ

               (35)

               Η Επιτροπή, στο πλαίσιο των ελέγχων της για την τήρηση της ανάληψης υποχρέωσης, επαλήθευσε τις πληροφορίες που υποβλήθηκαν από την Chinaland και σχετίζονταν με την ανάληψη υποχρέωσης. Η Επιτροπή αξιολόγησε επίσης τις δημοσιευμένες πληροφορίες όσον αφορά την εταιρική δομή της Chinaland.

               (36)

               Η Επιτροπή έλαβε επίσης αποδεικτικά στοιχεία από τις τελωνειακές αρχές ενός κράτους μέλους βάσει του άρθρου 8 παράγραφος 9 και του άρθρου 14 παράγραφος 7 του βασικού κανονισμού αντιντάμπινγκ καθώς και του άρθρου 13 παράγραφος 9 και του άρθρου 24 παράγραφος 7 του βασικού κανονισμού κατά των επιδοτήσεων.

               (37)

               Τα πορίσματα που παρατίθενται στις αιτιολογικές σκέψεις 38 έως 40 σκιαγραφούν τα προβλήματα που εντοπίστηκαν για την Chinaland, προβλήματα που υποχρεώνουν την Επιτροπή να ανακαλέσει την αποδοχή της ανάληψης υποχρέωσης για τον εν λόγω παραγωγό-εξαγωγέα.

         Δ.   ΛΟΓΟΙ ΓΙΑ ΤΗΝ ΑΝΑΚΛΗΣΗ ΤΗΣ ΑΠΟΔΟΧΗΣ ΤΗΣ ΑΝΑΛΗΨΗΣ ΥΠΟΧΡΕΩΣΗΣ

               (38)

               Στις τριμηνιαίες εκθέσεις της η Chinaland είχε αναφέρει συναλλαγή πώλησης του καλυπτόμενου προϊόντος σε εικαζόμενο μη συνδεδεμένο εισαγωγέα στην Ένωση και είχε εκδώσει τιμολόγιο ανάληψης υποχρέωσης. Οι συναλλαγές αυτές ανέρχονταν ως προς την αξία τους σε περίπου 20 % των συνολικών πωλήσεων της στην Ένωση. Με βάση τις πληροφορίες στη διάθεση της Επιτροπής, ο εισαγωγέας που συμμετείχε στην εν λόγω πράξη ήταν συνδεδεμένος με την Chinaland. Συγκεκριμένα, σειρά συναλλαγών πώλησης του φερόμενου ως μη συνδεδεμένου εισαγωγέα πραγματοποιήθηκε από δύο υπαλλήλους της Chinaland. Στην επικοινωνία τους με τους τελικούς πελάτες, οι υπάλληλοι αυτοί δήλωσαν ότι ο φερόμενος ως μη συνδεδεμένος πελάτης ήταν εταιρεία της Ένωσης που ανήκε στην Chinaland. Οι λογαριασμοί ηλεκτρονικού ταχυδρομείου των δύο αυτών υπαλλήλων αποτελούν επίσης ένδειξη ότι εργάζονταν στην Chinaland. Η Επιτροπή ανέλυσε αυτό το είδος των εμπορικών συναλλαγών. Επειδή αυτός ο εισαγωγέας δεν αναφέρεται μεταξύ των συνδεδεμένων μερών στην ανάληψη υποχρέωσης, η Chinaland παρέβη τους όρους της ανάληψης υποχρέωσης, όπως περιγράφονται στην αιτιολογική σκέψη 30.

               (39)

               Επιπλέον, οι πωλήσεις που πραγματοποίησε ο εν λόγω εισαγωγέας στον πρώτο ανεξάρτητο πελάτη στην Ένωση έγιναν σε τιμές κάτω της ΕΤΕ. Ως εκ τούτου, η Chinaland παρέβη τους όρους της ανάληψης υποχρέωσης, όπως περιγράφονται στις αιτιολογικές σκέψεις 29 και 33.

               (40)

               Καμία από τις μεταπωλήσεις του συνδεδεμένου εισαγωγέα δεν αναφέρθηκε στην Επιτροπή. Ως εκ τούτου, η Chinaland παρέβη επίσης τους όρους της ανάληψης υποχρέωσης όπως περιγράφονται στις αιτιολογικές σκέψεις 32 και 33.

               (41)

               Η Επιτροπή ανέλυσε τα πορίσματα που αναφέρονται στις αιτιολογικές σκέψεις 38 έως 40 και κατέληξε στο συμπέρασμα ότι αυτά έχουν επίσης βλάψει τη σχέση εμπιστοσύνης με την Επιτροπή.

         E.   ΑΚΥΡΩΣΗ ΤΙΜΟΛΟΓΙΩΝ ΑΝΑΛΗΨΗΣ ΥΠΟΧΡΕΩΣΗΣ

               (42)

               Οι συναλλαγές έμμεσων πωλήσεων που πραγματοποιήθηκαν από την Chinaland συνδέονται με τα ακόλουθα τιμολόγια ανάληψης υποχρέωσης:

                           Αριθμός εμπορικού τιμολογίου που συνοδεύει εμπορεύματα τα οποία υπόκεινται στην ανάληψη υποχρέωσης

                           Ημερομηνία

                           CHN160765

                           8.10.2016

                           CHN160839

                           18.8.2016

                           CHN160759

                           18.8.2016

                           CHN160739

                           27.7.2016

                           CHN160608

                           25.7.2016

                           CHN160743

                           27.7.2016

                           CHN160815

                           18.8.2016

                           CHN160730

                           9.8.2016

                           CHN160760

                           18.8.2016

                           CHN160833-2

                           20.8.2016

                           CHN160648

                           9.8.2016

                           CHN160818

                           18.8.2016

                           CHN160828

                           22.8.2016

                           CHN160834

                           13.8.2016

                           CHN160755

                           13.8.2016

                           CHN160738

                           27.7.2016

                           CHN160737

                           9.8.2016

                           CHN160764

                           16.8.2016

                           CHN160803

                           27.9.2016

                           CHN160804

                           9.8.2016

                           CHN160719

                           22.7.2016

                           CHN160736

                           13.7.2016

                           CHN160631

                           6.7.2016

                           CHN160901

                           20.8.2016

                           CHN160731

                           9.8.2016

                           CHN160822

                           22.8.2016

                           CHN160718

                           13.7.2016

                           CHN160835

                           13.8.2016

                           CHN160314

                           7.4.2016

                           CHN160528

                           16.6.2016

                           CHN160628

                           25.6.2016

                           CHN160436

                           27.4.2016

                           CHN160632

                           29.6.2016

                           CHN160513

                           2.6.2016

                           CHN160622

                           12.6.2016

                           CHN160430

                           3.5.2016

                           CHN160405

                           7.4.2016

                           CHN160507-1

                           25.4.2016

                           CHN160505

                           29.4.2016

                           CHN160551

                           18.6.2016

                           CHN150739

                           6.1.2016

                           CHN151131

                           15.1.2016

                           CHN160322

                           25.3.2016

                           CHN160337

                           24.3.2016

                           CHN160313

                           28.3.2016

               (43)

               Ως εκ τούτου, σύμφωνα με το άρθρο 3 παράγραφος 2 στοιχείο β) του εκτελεστικού κανονισμού (ΕΕ) αριθ. 1238/2013 και το άρθρο 2 παράγραφος 2 στοιχείο β) του εκτελεστικού κανονισμού (ΕΕ) αριθ. 1239/2013, τα εν λόγω τιμολόγια κηρύσσονται άκυρα. Η τελωνειακή οφειλή που προέκυψε κατά την αποδοχή της διασάφησης για θέση σε ελεύθερη κυκλοφορία θα πρέπει να εισπραχθεί από τις εθνικές τελωνειακές αρχές, σύμφωνα με το άρθρο 105 παράγραφοι 3 έως 6 του κανονισμού (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου (33) για τη θέσπιση του ενωσιακού τελωνειακού κώδικα, όταν τεθεί σε ισχύ η ανάκληση της ανάληψης υποχρέωσης σε σχέση με τον παραγωγό-εξαγωγέα. Οι αρμόδιες για την είσπραξη των δασμών εθνικές τελωνειακές αρχές θα ενημερωθούν σχετικά.

               (44)

               Στο πλαίσιο αυτό, η Επιτροπή υπενθυμίζει ότι, σύμφωνα με το άρθρο 3 παράγραφος 1 στοιχείο β) σε συνδυασμό με το σημείο 7 παράρτημα III του εκτελεστικού κανονισμού (ΕΕ) αριθ. 1238/2013 και σύμφωνα με το άρθρο 2 παράγραφος 1 στοιχείο β) σε συνδυασμό με το σημείο 7 παράρτημα III του εκτελεστικού κανονισμού (ΕΕ) 2017/367 και σύμφωνα με το άρθρο 2 παράγραφος 1 στοιχείο β) σε συνδυασμό με το σημείο 7 παράρτημα 2 του εκτελεστικού κανονισμού (ΕΕ) αριθ. 1239/2013, καθώς και σύμφωνα με το άρθρο 2 παράγραφος 2 στοιχείο β) σε συνδυασμό με το σημείο 7 παράρτημα 2 του εκτελεστικού κανονισμού (ΕΕ) 2017/366, οι εισαγωγές απαλλάσσονται από δασμούς μόνο σε περίπτωση που το τιμολόγιο αναφέρει την τιμή και τις τυχόν μειώσεις τιμών για το καλυπτόμενο προϊόν. Εάν οι όροι αυτοί δεν τηρούνται, οφείλονται δασμοί, ακόμη και όταν το εμπορικό τιμολόγιο που συνοδεύει τα εμπορεύματα δεν έχει ακυρωθεί από την Επιτροπή.

         ΣΤ.   ΑΞΙΟΛΟΓΗΣΗ ΤΗΣ ΔΥΝΑΤΟΤΗΤΑΣ ΠΡΑΚΤΙΚΗΣ ΕΦΑΡΜΟΓΗΣ ΟΛΩΝ ΤΩΝ ΟΡΩΝ ΤΗΣ ΑΝΑΛΗΨΗΣ ΥΠΟΧΡΕΩΣΗΣ

               (45)

               Η ανάληψη υποχρέωσης προβλέπει ότι μια παράβαση από μεμονωμένο παραγωγό-εξαγωγέα δεν συνεπάγεται αυτομάτως την ανάκληση της αποδοχής της ανάληψης υποχρέωσης για όλους τους παραγωγούς-εξαγωγείς. Σε μια τέτοια περίπτωση, η Επιτροπή οφείλει να εκτιμήσει τις επιπτώσεις της συγκεκριμένης παράβασης όσον αφορά τη δυνατότητα πρακτικής εφαρμογής της ανάληψης υποχρέωσης για όλους τους παραγωγούς-εξαγωγείς και το CCCME.

               (46)

               Κατά συνέπεια, η Επιτροπή αξιολόγησε τις επιπτώσεις των παραβάσεων από την Chinaland όσον αφορά τη δυνατότητα πρακτικής εφαρμογής της ανάληψης υποχρέωσης για όλους τους παραγωγούς-εξαγωγείς και το CCCME.

               (47)

               Η παρούσα περίπτωση είναι παρόμοια με προηγούμενες περιπτώσεις ανάκλησης. Σ' εκείνες τις περιπτώσεις η Επιτροπή είχε ήδη ενημερώσει το CCCME ότι, εάν στο μέλλον συνεχίζονταν οι παραβάσεις παρόμοιου τύπου, η Επιτροπή μπορεί να αξιολογούσε εκ νέου τη συνολική δυνατότητα πρακτικής εφαρμογής της ανάληψης υποχρέωσης (34). Η Επιτροπή εξακολουθεί να επιφυλάσσεται του δικαιώματός της να το πράξει.

         Ζ.   ΓΡΑΠΤΕΣ ΠΑΡΑΤΗΡΗΣΕΙΣ ΚΑΙ ΑΚΡΟΑΣΕΙΣ

               (48)

               Τα ενδιαφερόμενα μέρη είχαν την ευκαιρία να εκφράσουν τις απόψεις τους και να διατυπώσουν τις παρατηρήσεις τους σύμφωνα με το άρθρο 8 παράγραφος 9 του βασικού κανονισμού αντιντάμπινγκ και το άρθρο 13 παράγραφος 9 του βασικού κανονισμού κατά των επιδοτήσεων.

               (49)

               Η Chinaland υπέβαλε παρατηρήσεις μετά τη δημοσιοποίηση. Αμφισβήτησε τη σχέση με τον εισαγωγέα στην Ένωση.

               (50)

               Η Chinaland ισχυρίστηκε περαιτέρω ότι την ιδιοκτησία του εισαγωγέα στην Ένωση κατείχε τρίτος και όχι ο παραγωγός-εξαγωγέας. Η Chinaland επίσης ισχυρίστηκε ότι οι δύο υπάλληλοι (που αναφέρονται στην αιτιολογική σκέψη 38 ανωτέρω) ανέφεραν τον σύνδεσμο μεταξύ εισαγωγέα και Chinaland με γνώμονα τα ιδιωτικά τους συμφέροντα και χωρίς την έγκριση της Chinaland. Ωστόσο, ελλείψει αποδεικτικών στοιχείων για το αντίθετο, η Επιτροπή θεωρεί ότι η επικοινωνία των υπαλλήλων του εξαγωγέα με τρίτα μέρη στο πλαίσιο των συνήθων επαγγελματικών τους δραστηριοτήτων πρέπει να θεωρηθεί ως επικοινωνία της Chinaland. Καθώς η Chinaland δεν διέψευσε την υπόθεση αυτή, ο εν λόγω ισχυρισμός απορρίπτεται.

               (51)

               Η Chinaland αμφισβήτησε επίσης την ακύρωση των τιμολογίων. Ισχυρίστηκε ότι η Επιτροπή δεν μπορεί να επιβάλει δασμούς / να διατάξει τις τελωνειακές υπηρεσίες να επιβάλουν δασμούς σε εισαγωγές που έχουν τεθεί σε ελεύθερη κυκλοφορία πριν από την ημερομηνία ανάκλησης της αποδοχής ανάληψης υποχρέωσης εάν οι εισαγωγές δεν είναι καταγεγραμμένες. Ο εν λόγω ισχυρισμός χρησιμοποιεί ως βάση τα άρθρα 8 και 13 των βασικών κανονισμών αντιντάμπινγκ και κατά των επιδοτήσεων. Ωστόσο, η ερμηνεία αυτή είναι λανθασμένη. Σύμφωνα με το άρθρο 8 παράγραφος 10 του βασικού κανονισμού αντιντάμπινγκ και το άρθρο 13 παράγραφος 10 του βασικού κανονισμού κατά των επιδοτήσεων, μπορεί να επιβληθεί προσωρινός δασμός αναδρομικά και για μικρό χρονικό διάστημα στην περίπτωση που έχουν καταγραφεί εισαγωγές. Ωστόσο, οι εν λόγω διατάξεις αφορούν μια διαφορετική χρονική στιγμή κατά τη διάρκεια μιας έρευνας αντιντάμπινγκ ή έρευνας κατά των επιδοτήσεων. Τα άρθρα αυτά δεν εφαρμόζονται στην παρούσα περίπτωση, στην οποία οι έρευνες είχαν ήδη ολοκληρωθεί το 2013 με την επιβολή οριστικών δασμών αντιντάμπινγκ και αντισταθμιστικών δασμών και με την εθελοντική δέσμευση ορισμένων παραγωγών-εξαγωγέων του υπό εξέταση προϊόντος, συμπεριλαμβανομένης της Chinaland, για ανάληψη υποχρέωσης ως προς τις τιμές αντί για την καταβολή των δασμών αυτών, ώστε να εξαλειφθεί η ζημία που απορρέει από τις πρακτικές ντάμπινγκ των εν λόγω εταιρειών. Σε κάθε περίπτωση, η αναδρομική ακύρωση τιμολογίων και η σχετική αξίωση για την καταβολή των οφειλόμενων δασμών δεν επηρεάζεται από τις εν λόγω διατάξεις. Ως εκ τούτου, ο ισχυρισμός αυτός απορρίπτεται.

               (52)

               Επίσης, η Chinaland ισχυρίστηκε ότι η Επιτροπή δεν μπορούσε να της επιβάλει αναδρομικούς δασμούς χωρίς να παραβεί την αρχή της μη αναδρομικότητας, εφόσον —όπως εικάζεται— είχε η ίδια αναγνωρίσει σε άλλη υπόθεση ότι δεν υπήρχε καμία νομική βάση για μια τέτοια αναδρομική ανάκληση (35). Η Chinaland αναφέρει ακόμα μια προηγούμενη απόφαση βάσει της οποίας εικάζει ότι αξίζει παρόμοια μεταχείριση (36). Πρώτον, πρέπει να σημειωθεί ότι όλες οι αποφάσεις της Επιτροπής για ανάκληση της αποδοχής μιας ανάληψης υποχρέωσης λαμβάνονται κατά περίπτωση. Οι αποφάσεις που λαμβάνονται στο πλαίσιο των εν λόγω μεμονωμένων υποθέσεων είναι συνεπώς περιορισμένες και ειδικές ως προς τις συγκεκριμένες συνθήκες, και δεν μπορούν να χρησιμοποιηθούν ως επιχειρηματολογία για παρόμοια μεταχείριση σε άλλες υποθέσεις. Σε κάθε περίπτωση, η Chinaland δεν προέβαλε κανένα επιχείρημα σχετικά με τον τρόπο με τον οποίο η υπόθεσή της είναι συναφής με εκείνη του παραγωγού-εξαγωγέα που αναφέρεται στον εκτελεστικό κανονισμό (ΕΕ) 2015/866. Δεύτερον, είναι αλήθεια ότι οι δραστηριότητες των ευρωπαϊκών θεσμικών οργάνων διέπονται από τις γενικές αρχές του δικαίου, και ειδικότερα τις αρχές της ασφάλειας δικαίου και της μη αναδρομικότητας. Ωστόσο, η Επιτροπή υπενθυμίζει ότι η πάγια νομολογία του Δικαστηρίου αναγνωρίζει ότι ένας οικονομικός φορέας δεν μπορεί να τρέφει εύλογες προσδοκίες για τη διατήρηση υφισταμένης κατάστασης η οποία μπορεί να μεταβληθεί με αποφάσεις που λαμβάνουν τα θεσμικά όργανα στο πλαίσιο της εξουσίας εκτίμησής τους (37). Η αρχή των εύλογων προσδοκιών δεν δρα προστατευτικά στις περιπτώσεις όπου δεν υπήρχαν εύλογες προσδοκίες, ιδίως όταν ο οικονομικός φορέας είχε εξαρχής λάβει γνώση των επιπτώσεων που έχει η παράβαση μιας ανάληψης υποχρέωσης μέσω συγκεκριμένων συναλλαγών. Σ' αυτό το πλαίσιο γίνεται σαφές ότι, στις περιπτώσεις όπου υποβάλλονται εσφαλμένα ή ελλιπή τιμολόγια ανάληψης υποχρέωσης, εφαρμόζεται ο κανονικός δασμός αντιντάμπινγκ ή αντιστάθμισης που θα ίσχυε για τον συγκεκριμένο παραγωγό-εξαγωγέα εάν δεν είχε υποβάλει τιμολόγιο ανάληψης υποχρέωσης, και ότι οι δασμοί που δεν καταβλήθηκαν λόγω της υποβολής των εν λόγω τιμολογίων πρέπει να θεωρηθούν ως οφειλόμενοι εφόσον δεν υφίσταται απαλλαγή δασμών. Τρίτον, αυτό το είδος ακύρωσης τιμολογίων ανάληψης υποχρέωσης και η απορρέουσα έκθεση στη μη καταβολή δασμών δεν αποτελούν αναδρομική επιβολή μέτρων κατά την έννοια του δικαίου της Ένωσης, ούτε εμπίπτουν στο άρθρο 10 παράγραφος 5 και στο άρθρο 16 παράγραφος 5 των βασικών κανονισμών αντιντάμπινγκ και κατά των επιδοτήσεων. Αυτό υπογραμμίζεται από το γεγονός ότι η Chinaland δεν παραθέτει ορισμό της «αναδρομικότητας», ο οποίος να παρεκκλίνει από την καθιερωμένη γενική αρχή του δικαίου της Ευρωπαϊκής Ένωσης, όπως αυτή αναφέρεται στην προαναφερθείσα νομολογία. Υπό το πρίσμα των ανωτέρω λόγων, απορρίπτονται οι ισχυρισμοί που προέβαλε η Chinaland κατά της ανάκλησης της αποδοχής της ανάληψης υποχρέωσης.

         Η.   ΑΝΑΚΛΗΣΗ ΤΗΣ ΑΠΟΔΟΧΗΣ ΤΗΣ ΑΝΑΛΗΨΗΣ ΥΠΟΧΡΕΩΣΗΣ ΚΑΙ ΕΠΙΒΟΛΗ ΟΡΙΣΤΙΚΩΝ ΔΑΣΜΩΝ

               (53)

               Ως εκ τούτου, σύμφωνα με το άρθρο 8 παράγραφος 9 του βασικού κανονισμού αντιντάμπινγκ, σύμφωνα με το άρθρο 13 παράγραφος 9 του βασικού κανονισμού κατά των επιδοτήσεων, καθώς και σύμφωνα με τους όρους της ανάληψης υποχρέωσης, η Επιτροπή κατέληξε στο συμπέρασμα ότι η αποδοχή της ανάληψης υποχρέωσης από την Chinaland θα πρέπει να ανακληθεί.

               (54)

               Κατά συνέπεια, σύμφωνα με το άρθρο 8 παράγραφος 9 του βασικού κανονισμού αντιντάμπινγκ και το άρθρο 13 παράγραφος 9 του βασικού κανονισμού κατά των επιδοτήσεων, ο οριστικός δασμός αντιντάμπινγκ που επιβλήθηκε με το άρθρο 1 του εκτελεστικού κανονισμού (ΕΕ) 2017/367 και ο οριστικός αντισταθμιστικός δασμός που επιβλήθηκε με το άρθρο 1 του εκτελεστικού κανονισμού (ΕΕ) αριθ. 1239/2013 και διατηρήθηκε με το άρθρο 1 του εκτελεστικού κανονισμού (ΕΕ) 2017/366 εφαρμόζονται αυτόματα στις εισαγωγές καταγωγής ή προέλευσης ΛΔΚ για το υπό εξέταση προϊόν το οποίο παράγεται από την εταιρεία Chinaland από την ημέρα έναρξης ισχύος του παρόντος κανονισμού.

               (55)

               Η Επιτροπή υπενθυμίζει επίσης ότι, όταν οι τελωνειακές αρχές των κρατών μελών έχουν ενδείξεις ότι η τιμή που αναγράφεται σε τιμολόγιο ανάληψης υποχρέωσης δεν αντιστοιχεί στην τιμή που καταβλήθηκε στην πραγματικότητα, θα πρέπει να ερευνούν αν παραβιάστηκε η απαίτηση να συμπεριλαμβάνονται τυχόν μειώσεις τιμών στα τιμολόγια ανάληψης υποχρέωσης ή δεν τηρήθηκε η ΕΤΕ. Αν οι τελωνειακές αρχές των κρατών μελών καταλήξουν ότι σημειώθηκε παράβαση ή ότι δεν τηρήθηκε η ETE, θα πρέπει, συνεπεία τούτου, να εισπράττουν τους δασμούς. Με βάση το άρθρο 4 παράγραφος 3 της Συνθήκης, για να διευκολυνθεί η εργασία των τελωνειακών αρχών των κρατών μελών, η Επιτροπή θα πρέπει να κοινοποιεί σε τέτοιες περιπτώσεις το εμπιστευτικό κείμενο και άλλες πληροφορίες της ανάληψης υποχρέωσης με μοναδικό σκοπό την τήρηση των εθνικών διαδικασιών.

               (56)

               Για ενημερωτικούς σκοπούς, στον πίνακα του παραρτήματος II του παρόντος κανονισμού παρατίθενται οι παραγωγοί-εξαγωγείς για τους οποίους δεν επηρεάζεται η αποδοχή της ανάληψης υποχρέωσης σύμφωνα με την εκτελεστική απόφαση 2013/707/ΕΕ,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ανακαλείται με τον παρόντα κανονισμό η αποδοχή της ανάληψης υποχρέωσης όσον αφορά την ακόλουθη εταιρεία:

               Επωνυμία της εταιρείας

               Πρόσθετος κωδικός TARIC

               CHINALAND SOLAR ENERGY CO. LTD

               B808

         Άρθρο 2
   1.   Τα τιμολόγια ανάληψης υποχρέωσης που απαριθμούνται στο παράρτημα I του παρόντος κανονισμού είναι άκυρα.
   2.   Εισπράττονται οι δασμοί αντιντάμπινγκ και οι αντισταθμιστικοί δασμοί που οφείλονται κατά την αποδοχή της τελωνειακής διασάφησης για θέση σε ελεύθερη κυκλοφορία βάσει του άρθρου 3 παράγραφος 2 στοιχείο β) του εκτελεστικού κανονισμού (ΕΕ) αριθ. 1238/2013 και του άρθρου 2 παράγραφος 2 στοιχείο β) του εκτελεστικού κανονισμού (ΕΕ) αριθ. 1239/2013.
   Άρθρο 3
   1.   Όταν οι τελωνειακές αρχές των κρατών μελών έχουν ενδείξεις ότι η τιμή που παρουσιάζεται σε τιμολόγιο ανάληψης υποχρέωσης, σύμφωνα με το άρθρο 3 παράγραφος 1 στοιχείο β) του εκτελεστικού κανονισμού (ΕΕ) αριθ. 1238/2013, το άρθρο 2 παράγραφος 1 στοιχείο β) του εκτελεστικού κανονισμού (ΕΕ) 2017/367, το άρθρο 2 παράγραφος 1 στοιχείο β) του εκτελεστικού κανονισμού (ΕΕ) αριθ. 1239/2013 και το άρθρο 2 παράγραφος 1 στοιχείο β) του εκτελεστικού κανονισμού (ΕΕ) 2017/366, το οποίο εκδίδεται από μία από τις εταιρείες από τις οποίες είχε γίνει αρχικά αποδεκτή η ανάληψη υποχρέωσης με την εκτελεστική απόφαση 2013/707/ΕΕ, δεν αντιστοιχεί στην καταβληθείσα τιμή και ότι, ως εκ τούτου, οι εταιρείες αυτές ίσως παραβίασαν την ανάληψη υποχρέωσης, οι τελωνειακές αρχές των κρατών μελών μπορούν, αν χρειαστεί για τον σκοπό της διενέργειας εθνικών διαδικασιών, να ζητήσουν από την Επιτροπή να τους κοινοποιήσει αντίγραφο της ανάληψης υποχρέωσης και άλλες πληροφορίες, προκειμένου να επαληθεύσουν την εφαρμοστέα ελάχιστη τιμή εισαγωγής («ΕΤΕ») την ημέρα της έκδοσης του τιμολογίου ανάληψης υπερχρέωσης.
   2.   Αν η επαλήθευση αυτή αποκαλύψει ότι η καταβληθείσα τιμή είναι χαμηλότερη από την ΕΤΕ, εισπράττονται οι δασμοί που οφείλονται βάσει του άρθρου 8 παράγραφος 9 του κανονισμού (ΕΕ) 2016/1036 και του άρθρου 13 παράγραφος 9 του κανονισμού (ΕΕ) 2016/1037.
   Σε περιπτώσεις κατά τις οποίες από την επαλήθευση αυτή προκύψει ότι οι εκπτώσεις και οι μειώσεις τιμών δεν περιλήφθηκαν στο εμπορικό τιμολόγιο, εισπράττονται οι δασμοί που οφείλονται βάσει του άρθρου 3 παράγραφος 2 στοιχείο α) του εκτελεστικού κανονισμού (ΕΕ) αριθ. 1238/2013, του άρθρου 2 παράγραφος 2 στοιχείο α) του εκτελεστικού κανονισμού (ΕΕ) 2017/367, του άρθρου 2 παράγραφος 2 στοιχείο α) του εκτελεστικού κανονισμού (ΕΕ) αριθ. 1239/2013 και του άρθρου 2 παράγραφος 2 στοιχείο α) του εκτελεστικού κανονισμού (ΕΕ) 2017/366.
   3.   Οι πληροφορίες σύμφωνα με την παράγραφο 1 μπορούν να χρησιμοποιούνται μόνο για τον σκοπό της επιβολής δασμών που οφείλονται βάσει του άρθρου 3 παράγραφος 2 στοιχείο α) του εκτελεστικού κανονισμού (ΕΕ) αριθ. 1238/2013, του άρθρου 2 παράγραφος 2 στοιχείο α) του εκτελεστικού κανονισμού (ΕΕ) 2017/367, του άρθρου 2 παράγραφος 2 στοιχείο α) του εκτελεστικού κανονισμού (ΕΕ) αριθ. 1239/2013 και του άρθρου 2 παράγραφος 2 στοιχείο α) του εκτελεστικού κανονισμού (ΕΕ) 2017/366. Στο πλαίσιο αυτό, οι τελωνειακές αρχές των κρατών μελών μπορούν να παράσχουν στον οφειλέτη των εν λόγω δασμών τις πληροφορίες αυτές με μοναδικό σκοπό την προάσπιση των δικαιωμάτων τους άμυνας. Οι πληροφορίες αυτές δεν μπορούν να κοινοποιηθούν σε καμία περίπτωση σε τρίτα μέρη.
   Άρθρο 4
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 19 Σεπτεμβρίου 2017.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 176 της 30.6.2016, σ. 21.

      (2)  ΕΕ L 176 της 30.6.2016, σ. 55.

      (3)  ΕΕ L 325 της 5.12.2013, σ. 1.

      (4)  ΕΕ L 56 της 3.3.2017, σ. 131.

      (5)  ΕΕ L 325 της 5.12.2013, σ. 66.

      (6)  ΕΕ L 56 της 3.3.2017, σ. 1.

      (7)  ΕΕ L 152 της 5.6.2013, σ. 5.

      (8)  ΕΕ L 209 της 3.8.2013, σ. 26.

      (9)  ΕΕ L 209 της 3.8.2013, σ. 1.

      (10)  ΕΕ L 325 της 5.12.2013, σ. 214.

      (11)  ΕΕ L 270 της 11.9.2014, σ. 6.

      (12)  ΕΕ L 139 της 5.6.2015, σ. 30.

      (13)  ΕΕ L 218 της 19.8.2015, σ. 1.

      (14)  ΕΕ L 295 της 12.11.2015, σ. 23.

      (15)  ΕΕ C 405 της 5.12.2015, σ. 8.

      (16)  ΕΕ C 405 της 5.12.2015, σ. 20.

      (17)  ΕΕ C 405 της 5.12.2015, σ. 33.

      (18)  ΕΕ L 23 της 29.1.2016, σ. 47.

      (19)  ΕΕ L 37 της 12.2.2016, σ. 76.

      (20)  ΕΕ L 37 της 12.2.2016, σ. 56.

      (21)  ΕΕ L 170 της 29.6.2016, σ. 5.

      (22)  ΕΕ L 222 της 17.8.2016, σ. 10.

      (23)  ΕΕ L 228 της 23.8.2016, σ. 16.

      (24)  ΕΕ L 308 της 16.11.2016, σ. 8.

      (25)  ΕΕ L 333 της 8.12.2016, σ. 4.

      (26)  ΕΕ C 67 της 3.3.2017, σ. 16.

      (27)  ΕΕ L 71 της 16.3.2017, σ. 5.

      (28)  ΕΕ L 86 της 31.3.2017, σ. 14.

      (29)  ΕΕ L 142 της 2.6.2017, σ. 43.

      (30)  ΕΕ L 201 της 2.8.2017, σ. 3.

      (31)  ΕΕ L 218 της 24.8.2017, σ. 10.

      (32)  ΕΕ L 230 της 6.9.2017, σ. 11.

      (33)  ΕΕ L 269 της 10.10.2013, σ. 1.

      (34)  Εκτελεστικός κανονισμός (ΕΕ) 2016/1402, αιτιολογική σκέψη 37.

      (35)  Εκτελεστικός κανονισμός (ΕΕ) 2015/1403, αιτιολογικές σκέψεις 30 έως 32.

      (36)  Εκτελεστικός κανονισμός (ΕΕ) 2015/866, αιτιολογικές σκέψεις 88 έως.

      (37)  Απόφαση της 17ης Οκτωβρίου 1996, Konservenfabrik Lubella κατά Hauptzollamt Cottbus, C-64/95, EU:1996:388, σκέψη 31. Βλέπε επίσης πιο πρόσφατα, απόφαση της 10ης Δεκεμβρίου 2015, SIA Veloserviss, υπόθεση C-427/14, EU:C:2015:803, σκέψη 39.

      ΠΑΡΑΡΤΗΜΑ I
      Κατάλογος των τιμολογίων ανάληψης υποχρέωσης που εκδόθηκαν από την εταιρεία CHINALAND SOLAR ENERGY CO. LTD και τα οποία κηρύσσονται άκυρα:

                  Αριθμός εμπορικού τιμολογίου που συνοδεύει εμπορεύματα τα οποία υπόκεινται στην ανάληψη υποχρέωσης

                  Ημερομηνία

                  CHN160765

                  8.10.2016

                  CHN160839

                  18.8.2016

                  CHN160759

                  18.8.2016

                  CHN160739

                  27.7.2016

                  CHN160608

                  25.7.2016

                  CHN160743

                  27.7.2016

                  CHN160815

                  18.8.2016

                  CHN160730

                  9.8.2016

                  CHN160760

                  18.8.2016

                  CHN160833-2

                  20.8.2016

                  CHN160648

                  9.8.2016

                  CHN160818

                  18.8.2016

                  CHN160828

                  22.8.2016

                  CHN160834

                  13.8.2016

                  CHN160755

                  13.8.2016

                  CHN160738

                  27.7.2016

                  CHN160737

                  9.8.2016

                  CHN160764

                  16.8.2016

                  CHN160803

                  27.9.2016

                  CHN160804

                  9.8.2016

                  CHN160719

                  22.7.2016

                  CHN160736

                  13.7.2016

                  CHN160631

                  6.7.2016

                  CHN160901

                  20.8.2016

                  CHN160731

                  9.8.2016

                  CHN160822

                  22.8.2016

                  CHN160718

                  13.7.2016

                  CHN160835

                  13.8.2016

                  CHN160314

                  7.4.2016

                  CHN160528

                  16.6.2016

                  CHN160628

                  25.6.2016

                  CHN160436

                  27.4.2016

                  CHN160632

                  29.6.2016

                  CHN160513

                  2.6.2016

                  CHN160622

                  12.6.2016

                  CHN160430

                  3.5.2016

                  CHN160405

                  7.4.2016

                  CHN160507-1

                  25.4.2016

                  CHN160505

                  29.4.2016

                  CHN160551

                  18.6.2016

                  CHN150739

                  6.1.2016

                  CHN151131

                  15.1.2016

                  CHN160322

                  25.3.2016

                  CHN160337

                  24.3.2016

                  CHN160313

                  28.3.2016

      ΠΑΡΑΡΤΗΜΑ II
      Κατάλογος εταιρειών:

                  Επωνυμία της εταιρείας

                  Πρόσθετος κωδικός TARIC

                  Jiangsu Aide Solar Energy Technology Co. Ltd

                  B798

                  Anhui Chaoqun Power Co., Ltd

                  B800

                  Anji DaSol Solar Energy Science Technology Co. Ltd

                  B802

                  Anhui Schutten Solar Energy Co. Ltd
                  Quanjiao Jingkun Trade Co. Ltd

                  B801

                  Anhui Titan PV Co. Ltd

                  B803

                  Xi'an SunOasis (Prime) Company Limited
                  TBEA SOLAR CO. LTD
                  XINJIANG SANG'O SOLAR EQUIPMENT

                  B804

                  Changzhou NESL Solartech Co. Ltd

                  B806

                  Changzhou Shangyou Lianyi Electronic Co. Ltd

                  B807

                  ChangZhou EGing Photovoltaic Technology Co. Ltd

                  B811

                  CIXI CITY RIXING ELECTRONICS CO. LTD
                  ANHUI RINENG ZHONGTIAN SEMICONDUCTOR DEVELOPMENT CO. LTD
                  HUOSHAN KEBO ENERGY TECHNOLOGY CO. LTD

                  B812

                  CSG PVtech Co. Ltd

                  B814

                  China Sunergy (Nanjing) Co. Ltd
                  CEEG Nanjing Renewable Energy Co. Ltd
                  CEEG (Shanghai) Solar Science Technology Co. Ltd
                  China Sunergy (Yangzhou) Co. Ltd
                  China Sunergy (Shanghai) Co. Ltd

                  B809

                  Dongfang Electric (Yixing) MAGI Solar Power Technology Co. Ltd

                  B816

                  EOPLLY New Energy Technology Co., Ltd
                  SHANGHAI EBEST SOLAR ENERGY TECHNOLOGY CO. LTD
                  JIANGSU EOPLLY IMPORT EXPORT CO. LTD

                  B817

                  Zheijiang Era Solar Co. Ltd

                  B818

                  GD Solar Co. Ltd

                  B820

                  Greenway Solar-Tech (Shanghai) Co. Ltd
                  Greenway Solar-Tech (Huaian) Co. Ltd

                  B821

                  Guodian Jintech Solar Energy Co. Ltd

                  B822

                  Hangzhou Bluesun New Material Co. Ltd

                  B824

                  Hanwha SolarOne (Qidong) Co. Ltd

                  B826

                  Hengdian Group DMEGC Magnetics Co. Ltd

                  B827

                  HENGJI PV-TECH ENERGY CO. LTD

                  B828

                  Himin Clean Energy Holdings Co. Ltd

                  B829

                  Jiangsu Green Power PV Co. Ltd

                  B831

                  Jiangsu Hosun Solar Power Co. Ltd

                  B832

                  Jiangsu Jiasheng Photovoltaic Technology Co. Ltd

                  B833

                  Jiangsu Runda PV Co. Ltd

                  B834

                  Jiangsu Sainty Photovoltaic Systems Co. Ltd
                  Jiangsu Sainty Machinery Imp. And Exp. Corp. Ltd

                  B835

                  Jiangsu Shunfeng Photovoltic Technology Co. Ltd
                  Changzhou Shunfeng Photovoltaic Materials Co. Ltd
                  Jiangsu Shunfeng Photovoltaic Electronic Power Co. Ltd

                  B837

                  Jiangsu Sinski PV Co. Ltd

                  B838

                  Jiangsu Sunlink PV Technology Co. Ltd

                  B839

                  Jiangsu Zhongchao Solar Technology Co. Ltd

                  B840

                  Jiangxi Risun Solar Energy Co. Ltd

                  B841

                  Jiangxi LDK Solar Hi-Tech Co. Ltd
                  LDK Solar Hi-Tech (Nanchang) Co. Ltd
                  LDK Solar Hi-Tech (Suzhou) Co. Ltd

                  B793

                  Jiangyin Shine Science and Technology Co. Ltd

                  B843

                  Jinzhou Yangguang Energy Co. Ltd
                  Jinzhou Huachang Photovoltaic Technology Co. Ltd
                  Jinzhou Jinmao Photovoltaic Technology Co. Ltd
                  Jinzhou Rixin Silicon Materials Co. Ltd
                  Jinzhou Youhua Silicon Materials Co. Ltd

                  B795

                  Juli New Energy Co. Ltd

                  B846

                  Jumao Photonic (Xiamen) Co. Ltd

                  B847

                  King-PV Technology Co. Ltd

                  B848

                  Kinve Solar Power Co. Ltd (Maanshan)

                  B849

                  Lightway Green New Energy Co. Ltd
                  Lightway Green New Energy(Zhuozhou) Co. Ltd

                  B851

                  Nanjing Daqo New Energy Co. Ltd

                  B853

                  NICE SUN PV CO. LTD
                  LEVO SOLAR TECHNOLOGY CO. LTD

                  B854

                  Ningbo Jinshi Solar Electrical Science Technology Co. Ltd

                  B857

                  Ningbo Komaes Solar Technology Co. Ltd

                  B858

                  Ningbo South New Energy Technology Co. Ltd

                  B861

                  Ningbo Sunbe Electric Ind Co. Ltd

                  B862

                  Ningbo Ulica Solar Science Technology Co. Ltd

                  B863

                  Perfectenergy (Shanghai) Co. Ltd

                  B864

                  Perlight Solar Co. Ltd

                  B865

                  SHANGHAI ALEX SOLAR ENERGY Science TECHNOLOGY CO. LTD
                  SHANGHAI ALEX NEW ENERGY CO. LTD

                  B870

                  Shanghai Chaori Solar Energy Science Technology Co. Ltd

                  B872

                  Propsolar (Zhejiang) New Energy Technology Co. Ltd
                  Shanghai Propsolar New Energy Co. Ltd

                  B873

                  SHANGHAI SHANGHONG ENERGY TECHNOLOGY CO. LTD

                  B874

                  Shanghai ST Solar Co. Ltd
                  Jiangsu ST Solar Co. Ltd

                  B876

                  Shenzhen Sacred Industry Co. Ltd

                  B878

                  Sopray Energy Co. Ltd
                  Shanghai Sopray New Energy Co. Ltd

                  B881

                  SUN EARTH SOLAR POWER CO. LTD
                  NINGBO SUN EARTH SOLAR POWER CO. LTD
                  Ningbo Sun Earth Solar Energy Co. Ltd

                  B882

                  SUZHOU SHENGLONG PV-TECH CO. LTD

                  B883

                  TDG Holding Co. Ltd

                  B884

                  Tianwei New Energy Holdings Co. Ltd
                  Tianwei New Energy (Chengdu) PV Module Co. Ltd
                  Tianwei New Energy (Yangzhou) Co. Ltd

                  B885

                  Wenzhou Jingri Electrical and Mechanical Co. Ltd

                  B886

                  Shanghai Topsolar Green Energy Co. Ltd

                  B877

                  Shenzhen Sungold Solar Co. Ltd

                  B879

                  Wuhu Zhongfu PV Co. Ltd

                  B889

                  Wuxi Shangpin Solar Energy Science and Technology Co. Ltd

                  B891

                  Wuxi Solar Innova PV Co. Ltd

                  B892

                  Wuxi Taichang Electronic Co. Ltd
                  China Machinery Engineering Wuxi Co.Ltd
                  Wuxi Taichen Machinery Equipment Co. Ltd

                  B893

                  Xi'an Huanghe Photovoltaic Technology Co. Ltd
                  State-run Huanghe Machine-Building Factory Import and Export Corporation
                  Shanghai Huanghe Fengjia Photovoltaic Technology Co. Ltd

                  B896

                  Yuhuan Sinosola Science Technology Co. Ltd

                  B900

                  Zhangjiagang City SEG PV Co. Ltd

                  B902

                  Zhejiang Fengsheng Electrical Co. Ltd

                  B903

                  Zhejiang Global Photovoltaic Technology Co. Ltd

                  B904

                  Zhejiang Heda Solar Technology Co. Ltd

                  B905

                  Zhejiang Jiutai New Energy Co. Ltd
                  Zhejiang Topoint Photovoltaic Co. Ltd

                  B906

                  Zhejiang Kingdom Solar Energy Technic Co. Ltd

                  B907

                  Zhejiang Koly Energy Co. Ltd

                  B908

                  Zhejiang Mega Solar Energy Co. Ltd
                  Zhejiang Fortune Photovoltaic Co. Ltd

                  B910

                  Zhejiang Shuqimeng Photovoltaic Technology Co. Ltd

                  B911

                  Zhejiang Shinew Photoelectronic Technology Co. Ltd

                  B912

                  Zhejiang Sunflower Light Energy Science Technology Limited Liability Company
                  Zhejiang Yauchong Light Energy Science Technology Co. Ltd

                  B914

                  Zhejiang Sunrupu New Energy Co. Ltd

                  B915

                  Zhejiang Tianming Solar Technology Co. Ltd

                  B916

                  Zhejiang Trunsun Solar Co. Ltd
                  Zhejiang Beyondsun PV Co. Ltd

                  B917

                  Zhejiang Wanxiang Solar Co., Ltd
                  WANXIANG IMPORT EXPORT CO LTD

                  B918

                  ZHEJIANG YUANZHONG SOLAR CO. LTD

                  B920


title: Εκτελεστικός κανονισμός (ΕΕ) αριθ. 319/2013 της Επιτροπής, της 8ης Απριλίου 2013 , σχετικά με τη θέσπιση παρέκκλισης, για την περίοδο εμπορίας 2012/2013, από το άρθρο 63 παράγραφος 2 στοιχείο α) του κανονισμού (ΕΚ) αριθ. 1234/2007 του Συμβουλίου όσον αφορά τις ημερομηνίες κοινοποίησης της μεταφοράς πλεονάσματος ζάχαρης

text:
               9.4.2013

               EL

               Επίσημη Εφημερίδα της Ευρωπαϊκής Ένωσης

               L 99/13

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 319/2013 ΤΗΣ ΕΠΙΤΡΟΠΉΣ
   της 8ης Απριλίου 2013
   σχετικά με τη θέσπιση παρέκκλισης, για την περίοδο εμπορίας 2012/2013, από το άρθρο 63 παράγραφος 2 στοιχείο α) του κανονισμού (ΕΚ) αριθ. 1234/2007 του Συμβουλίου όσον αφορά τις ημερομηνίες κοινοποίησης της μεταφοράς πλεονάσματος ζάχαρης
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα («Ενιαίος κανονισμός ΚΟΑ») (1), και ιδίως το άρθρο 85 στοιχείο γ), σε συνδυασμό με το άρθρο 4,
   Εκτιμώντας τα ακόλουθα:

               (1)

               Σύμφωνα με το άρθρο 63 παράγραφος 2 στοιχείο α) του κανονισμού (ΕΚ) αριθ. 1234/2007, οι επιχειρήσεις που αποφασίζουν να μεταφέρουν το σύνολο ή μέρος της παραγωγής τους που υπερβαίνει την ποσόστωση, ενημερώνουν το οικείο κράτος μέλος σχετικά με την απόφαση αυτή. Οι εν λόγω πληροφορίες πρέπει να υποβάλλονται πριν από την ημερομηνία που πρόκειται να καθοριστεί από κάθε κράτος μέλος, εντός των χρονικών ορίων που καθορίζονται στο εν λόγω άρθρο.

               (2)

               Προκειμένου να διευκολυνθεί ο εφοδιασμός της αγοράς της Ένωσης σε ζάχαρη εκτός ποσόστωσης και να επιτραπεί με τον τρόπο αυτό στις επιχειρήσεις να ανταποκριθούν σε απρόβλεπτες μεταβολές της ζήτησης τους πρώτους μήνες της περιόδου εμπορίας 2012/2013, κρίνεται αναγκαίο να δοθεί η δυνατότητα στα κράτη μέλη να ορίσουν ημερομηνίες εντός μεγαλύτερων χρονικών ορίων από εκείνα που προβλέπονται στο άρθρο 63 παράγραφος 2 στοιχείο α) του κανονισμού (ΕΚ) αριθ. 1234/2007.

               (3)

               Ως εκ τούτου, κρίνεται σκόπιμο να θεσπιστεί παρέκκλιση από το άρθρο 63 παράγραφος 2 στοιχείο α) του κανονισμού (ΕΚ) αριθ. 1234/2007 όσον αφορά την περίοδο εμπορίας 2012/2013.

               (4)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της διαχειριστικής επιτροπής για την κοινή οργάνωση των γεωργικών αγορών,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Κατά παρέκκλιση από το άρθρο 63 παράγραφος 2 στοιχείο α) του κανονισμού (ΕΚ) αριθ. 1234/2007, για την περίοδο εμπορίας 2012/2013, οι επιχειρήσεις που έχουν αποφασίσει να μεταφέρουν, σύμφωνα με το άρθρο 63 παράγραφος 1 του εν λόγω κανονισμού, πλεονάζουσες ποσότητες ζάχαρης, ενημερώνουν το οικείο κράτος μέλος πριν από ημερομηνία που πρόκειται να καθοριστεί από τα κράτη μέλη μεταξύ της 1ης Φεβρουαρίου και της 15ης Αυγούστου 2013.
   Άρθρο 2
   Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται έως τις 30 Σεπτεμβρίου 2013.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 8 Απριλίου 2013.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 299 της 16.11.2007, σ. 1.


title: Εκτελεστικός κανονισμός (ΕΕ) αριθ. 315/2013 της Επιτροπής, της 5ης Απριλίου 2013 , για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               6.4.2013

               EL

               Επίσημη Εφημερίδα της Ευρωπαϊκής Ένωσης

               L 97/1

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 315/2013 ΤΗΣ ΕΠΙΤΡΟΠΉΣ
   της 5ης Απριλίου 2013
   για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ’ εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ’ αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ’ αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ’ αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 5 Απριλίου 2013.

            Για την Επιτροπή, εξ ονόματος του Προέδρου,
         José Manuel SILVA RODRÍGUEZ

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ
      Οι κατ’ αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ’ αποκοπή τιμή εισαγωγής

                  0702 00 00

                  MA

                  62,6

                  TN

                  98,5

                  TR

                  120,4

                  ZZ

                  93,8

                  0707 00 05

                  JO

                  194,1

                  MA

                  116,3

                  TR

                  139,8

                  ZZ

                  150,1

                  0709 93 10

                  MA

                  91,2

                  TR

                  108,1

                  ZZ

                  99,7

                  0805 10 20

                  EG

                  55,9

                  IL

                  68,8

                  MA

                  80,6

                  TN

                  68,6

                  TR

                  70,4

                  ZZ

                  68,9

                  0805 50 10

                  TR

                  85,5

                  ZZ

                  85,5

                  0808 10 80

                  AR

                  110,2

                  BR

                  91,6

                  CL

                  117,3

                  CN

                  75,0

                  MK

                  29,3

                  US

                  204,6

                  UY

                  106,8

                  ZA

                  108,6

                  ZZ

                  105,4

                  0808 30 90

                  AR

                  115,3

                  CL

                  139,6

                  CN

                  80,4

                  TR

                  204,5

                  US

                  158,2

                  ZA

                  125,9

                  ZZ

                  137,3

         (1)  Ονοματολογία των χωρών που ορίζεται στον κανονισμό (ΕΚ) αριθ. 1833/2006 της Επιτροπής (ΕΕ L 354 της 14.12.2006, σ. 19). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) αριθ. 502/2011 του Συμβουλίου, της 23ης Μαΐου 2011 , για την εφαρμογή του κανονισμού (ΕΕ) αριθ. 204/2011 σχετικά με περιοριστικά μέτρα λόγω της κατάστασης στη Λιβύη

text:
               24.5.2011

               EL

               Επίσημη Εφημερίδα της Ευρωπαϊκής Ένωσης

               L 136/24

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 502/2011 ΤΟΥ ΣΥΜΒΟΥΛΊΟΥ
   της 23ης Μαΐου 2011
   για την εφαρμογή του κανονισμού (ΕΕ) αριθ. 204/2011 σχετικά με περιοριστικά μέτρα λόγω της κατάστασης στη Λιβύη
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 204/2011 του Συμβουλίου, της 2ας Μαρτίου 2011, σχετικά με περιοριστικά μέτρα λόγω της κατάστασης στη Λιβύη (1), και ιδίως το άρθρο 16 παράγραφος 2,
   Εκτιμώντας τα ακόλουθα:

               (1)

               Στις 2 Μαρτίου 2011, το Συμβούλιο εξέδωσε τον κανονισμό (ΕΕ) αριθ. 204/2011 του Συμβουλίου σχετικά με περιοριστικά μέτρα λόγω της κατάστασης στη Λιβύη.

               (2)

               Λόγω της σοβαρότητας της κατάστασης στη Λιβύη και σύμφωνα με την εκτελεστική απόφαση 2011/300/ΚΕΠΠΑ του Συμβουλίου, της 23ης Μαΐου 2011, για την εφαρμογή της απόφασης 2011/137/ΚΕΠΠΑ σχετικά με περιοριστικά μέτρα λόγω της κατάστασης στη Λιβύη (2), ένα πρόσωπο και μία οντότητα πρέπει να συμπεριληφθούν στον κατάλογο των προσώπων και οντοτήτων που αποτελούν αντικείμενο περιοριστικών μέτρων, ως έχει στο παράρτημα III του κανονισμού (ΕΕ) αριθ. 204/2011,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τo πρόσωπο και η οντότητα που περιλαμβάνεται στο παράρτημα του κανονισμού προστίθεται στον κατάλογο του παραρτήματος ΙΙΙ του κανονισμού (ΕΕ) αριθ. 204/2011.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 23 Μαΐου 2011.

            Για το Συμβούλιο

            Η Πρόεδρος

         C. ASHTON

      (1)  ΕΕ L 58 της 3.3.2011, σ. 1.

      (2)  Βλέπε σελίδα 85 της παρούσας Επίσημης Εφημερίδας.

      ΠΑΡΑΡΤΗΜΑ

         ΠΡΟΣΩΠΟ ΚΑΙ ΟΝΤΟΤΗΤΑ ΚΑΤΑ ΤΟ ΑΡΘΡΟ 1

         Πρόσωπα

                  Ονοματεπώνυμο

                  Αναγνωριστικά στοιχεία

                  Λόγοι

                  Ημερομηνία καταχώρισης

                  1.

                  Συνταγματάρχης Taher Juwadi

                  Τέταρτος τη τάξει στην Επαναστατική φρουρά

                  Βασικό μέλος του καθεστώτος Qadhafi

                  23.05.2011

         Οντότητες

                  Επωνυμία

                  Αναγνωριστικά στοιχεία

                  Λόγοι

                  Ημερομηνία καταχώρισης

                  1.

                  Afriqiyah Airways

                              Afriqiyah Airways

                              1ος όροφος,

                              Waha Building

                              273, Omar Almokhtar Street

                              P.O.Box 83428

                              Τρίπολη, Λιβύη

                              ηλεκτρονική διεύθυνση: afriqiyah@afriqiyah.aero

                  Θυγατρική στη Λιβύη και ιδιοκτησία της Libyan African Investment Portfolio, οντότητα υπό την ιδιοκτησία και τον έλεγχο του καθεστώτος και καταδεικνυόμενη στον κανονισμό της ΕΕ

                  23.05.2011


title: Εκτελεστικός κανονισμός (ΕΕ) 2017/456 της Επιτροπής, της 15ης Μαρτίου 2017, για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               16.3.2017

               EL

               Επίσημη Εφημερίδα της Ευρωπαϊκής Ένωσης

               L 71/18

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/456 ΤΗΣ ΕΠΙΤΡΟΠΉΣ
   της 15ης Μαρτίου 2017
   για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ' εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ' αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ' αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ' αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 15 Μαρτίου 2017.

            Για την Επιτροπή,

            εξ ονόματος του Προέδρου,

         Jerzy PLEWA

            Γενικός Διευθυντής

            Γενική Διεύθυνση Γεωργίας και Αγροτικής Ανάπτυξης

      (1)  ΕΕ L 347 της 20.12.2013, σ. 671.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ

         Οι κατ' αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ' αποκοπή τιμή εισαγωγής

                  0702 00 00

                  EG

                  184,2

                  MA

                  96,4

                  SN

                  196,7

                  TN

                  182,1

                  TR

                  84,7

                  ZZ

                  148,8

                  0707 00 05

                  TR

                  181,1

                  ZZ

                  181,1

                  0709 93 10

                  MA

                  45,7

                  TR

                  149,7

                  ZZ

                  97,7

                  0805 10 22 , 0805 10 24 , 0805 10 28

                  EG

                  44,2

                  IL

                  80,2

                  MA

                  51,7

                  TN

                  49,0

                  TR

                  72,8

                  ZZ

                  59,6

                  0805 50 10

                  EG

                  68,9

                  TR

                  70,0

                  ZZ

                  69,5

                  0808 10 80

                  CL

                  122,2

                  CN

                  154,7

                  US

                  105,5

                  ZZ

                  127,5

                  0808 30 90

                  AR

                  126,5

                  CL

                  126,5

                  CN

                  84,3

                  TR

                  148,9

                  ZA

                  118,6

                  ZZ

                  121,0

         (1)  Ονοματολογία των χωρών που ορίζεται στον κανονισμό (ΕΕ) αριθ. 1106/2012 της Επιτροπής, της 27ης Νοεμβρίου 2012, για την εφαρμογή του κανονισμού (ΕΚ) αριθ. 471/2009 του Ευρωπαϊκού Κοινοβουλίου και του Συμβουλίου για τις κοινοτικές στατιστικές του εξωτερικού εμπορίου με τις τρίτες χώρες, όσον αφορά την επικαιροποίηση της ονοματολογίας των χωρών και εδαφών (ΕΕ L 328 της 28.11.2012, σ. 7). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) αριθ. 862/2014 της Επιτροπής, της 7ης Αυγούστου 2014 , για την τροποποίηση του εκτελεστικού κανονισμού (ΕΕ) αριθ. 496/2011 όσον αφορά το όνομα του κατόχου της άδειας για το βενζοϊκό νάτριο ως πρόσθετης ύλης ζωοτροφών  Κείμενο που παρουσιάζει ενδιαφέρον για τον ΕΟΧ

text:
               8.8.2014

               EL

               Επίσημη Εφημερίδα της Ευρωπαϊκής Ένωσης

               L 235/12

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 862/2014 ΤΗΣ ΕΠΙΤΡΟΠΉΣ
   της 7ης Αυγούστου 2014
   για την τροποποίηση του εκτελεστικού κανονισμού (ΕΕ) αριθ. 496/2011 όσον αφορά το όνομα του κατόχου της άδειας για το βενζοϊκό νάτριο ως πρόσθετης ύλης ζωοτροφών
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τις πρόσθετες ύλες που χρησιμοποιούνται στη διατροφή των ζώων (1), και ιδίως το άρθρο 13 παράγραφος 3,
   Εκτιμώντας τα ακόλουθα:

               (1)

               Η εταιρεία Taminco BVBA υπέβαλε αίτηση σύμφωνα με το άρθρο 13 παράγραφος 3 του κανονισμού (ΕΚ) αριθ. 1831/2003, με την οποία προτείνεται η αλλαγή της επωνυμίας του κατόχου της άδειας που αναφέρεται στον εκτελεστικό κανονισμό (ΕΕ) αριθ. 496/2011 της Επιτροπής (2).

               (2)

               Ο αιτών ισχυρίζεται ότι, από 6 Μαρτίου 2014, αγόρασε την επιχείρηση παραγωγής πρόσθετων υλών ζωοτροφών από την Kemira Oyj και ότι τώρα κατέχει τα δικαιώματα εμπορίας του βενζοϊκού νατρίου ως πρόσθετης ύλης ζωοτροφών. Ο αιτών υπέβαλε τα δικαιολογητικά για να υποστηρίξει τους ισχυρισμούς του.

               (3)

               Η προτεινόμενη τροποποίηση των όρων της άδειας είναι καθαρά διοικητικής φύσης και δεν απαιτεί νέα αξιολόγηση της σχετικής πρόσθετης ύλης. Η Ευρωπαϊκή Αρχή για την Ασφάλεια των Τροφίμων ενημερώθηκε για την αίτηση.

               (4)

               Για να μπορέσει ο αιτών να εκμεταλλευτεί τα δικαιώματα εμπορίας που έχει με την επωνυμία Taminco Finland Oy, είναι αναγκαίο να τροποποιηθούν οι όροι των αδειών.

               (5)

               Συνεπώς, ο κανονισμός (ΕΕ) αριθ. 496/2011 πρέπει να τροποποιηθεί αναλόγως.

               (6)

               Επειδή η τροποποίηση των όρων χορήγησης της άδειας δεν αφορά λόγους ασφάλειας, ενδείκνυται να επιτραπεί μεταβατική περίοδος για τη διάθεση των υπαρχόντων αποθεμάτων.

               (7)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τροποποίηση του εκτελεστικού κανονισμού (ΕΕ) αριθ. 496/2011
   Στη δεύτερη στήλη του παραρτήματος, οι λέξεις «Kemira Oyj» αντικαθίστανται από τις λέξεις «Taminco Finland Oy».
   Άρθρο 2
   Μεταβατικά μέτρα
   Τα υπάρχοντα αποθέματα που έχουν παραχθεί και επισημανθεί πριν από τις 28 Αυγούστου 2014 σύμφωνα με τους κανόνες που ίσχυαν πριν από τις 28 Αυγούστου 2014 μπορούν να συνεχίσουν να διατίθενται στην αγορά και να χρησιμοποιούνται έως ότου εξαντληθούν.
   Άρθρο 3
   Έναρξη ισχύος
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 7 Αυγούστου 2014.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 268 της 18.10.2003, σ. 29.

      (2)  Εκτελεστικός κανονισμός (ΕΕ) αριθ. 496/2011 της Επιτροπής, της 20ής Μαΐου 2011, σχετικά με την έγκριση του βενζοϊκού νατρίου ως πρόσθετης ύλης ζωοτροφών για απογαλακτισμένα χοιρίδια (κάτοχος της έγκρισης: Kemira Oyj) (ΕΕ L 134 της 21.5.2011, σ. 9).


title: Εκτελεστικός κανονισμός (ΕΕ) αριθ. 1000/2011 του Συμβουλίου, της 10ης Οκτωβρίου 2011 , κατ’ εφαρμογή του άρθρου 8α, παράγραφος 1 του κανονισμού (ΕΚ) αριθ. 765/2006 σχετικά με περιοριστικά μέτρα εις βάρος του Προέδρου Λουκασένκο και ορισμένων αξιωματούχων της Λευκορωσίας

text:
               11.10.2011

               EL

               Επίσημη Εφημερίδα της Ευρωπαϊκής Ένωσης

               L 265/8

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1000/2011 ΤΟΥ ΣΥΜΒΟΥΛΊΟΥ
   της 10ης Οκτωβρίου 2011
   κατ’ εφαρμογή του άρθρου 8α, παράγραφος 1 του κανονισμού (ΕΚ) αριθ. 765/2006 σχετικά με περιοριστικά μέτρα εις βάρος του Προέδρου Λουκασένκο και ορισμένων αξιωματούχων της Λευκορωσίας
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπ’ όψιν τον κανονισμό (ΕΚ) αριθ. 765/2006 της 18ης Μαΐου 2006 σχετικά με περιοριστικά μέτρα εις βάρος της Λευκορωσίας (1), και ιδίως το άρθρο 8α, παράγραφος 1 του κανονισμού αυτού,
   Εκτιμώντας τα ακόλουθα:

               (1)

               Το Συμβούλιο εξέδωσε, στις 18 Μαΐου 2006, τον κανονισμό (ΕΚ) αριθ. 765/2006.

               (2)

               Λόγω της σοβαρότητας της κατάστασης που επικρατεί στη Λευκορωσία, πρέπει να περιληφθούν πρόσθετα πρόσωπα στον κατάλογο των φυσικών και νομικών προσώπων, οντοτήτων και φορέων που υπόκεινται στα περιοριστικά μέτρα του Παραρτήματος ΙΑ του κανονισμού (ΕΚ) αριθ. 765/2006.

               (3)

               Επίσης, θα πρέπει να ενημερωθούν τα στοιχεία που αφορούν ορισμένα πρόσωπα και μία οντότητα του καταλόγου του Παραρτήματος ΙΑ του κανονισμού.

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα πρόσωπα του Παραρτήματος I του παρόντος κανονισμού προστίθενται στον κατάλογο του Παραρτήματος ΙΑ του κανονισμού (ΕΚ) αριθ. 765/2006.
   Άρθρο 2
   Στο παράρτημα ΙΑ του κανονισμού (ΕΚ) αριθ. 765/2006, τα στοιχεία για τα ακόλουθα πρόσωπα και την οντότητα αντικαθίστανται κατά τα αναφερόμενα στο παράρτημα II του παρόντος κανονισμού:

               (1)

               Mazouka Siarhei

               (2)

               Bazanau, Aliaksandr Viktaravich

               (3)

               Peftiev Vladimir

               (4)

               Ipatau, Vadzim Dzmitryevich

               (5)

               Bushnaia, Natallia Uladzimirauna

               (6)

               Bushchyk, Vasil Vasilievich

               (7)

               Katsuba, Sviatlana Piatrouna

               (8)

               Kisialiova, Nadzeia Mikalaeuna

               (9)

               Padaliak, Eduard Vasilievich

               (10)

               Rakhmanava, Maryna Iurievna

               (11)

               Shchurok, Ivan Antonavich

               (12)

               Sport-Pari

               (13)

               Shadryna, Hanna Stanislavauna.

         Άρθρο 3
   Ο παρών κανονισμός αρχίζει να ισχύει κατά την ημερομηνία δημοσίευσής του στην Επίσημη Εφημερίδα της Ευρωπαϊκής Ένωσης.

      Ο κανονισμός είναι δεσμευτικός στο σύνολό του και εφαρμόζεται άμεσα σε όλα τα κράτη μέλη.
      Λουξεμβούργο, 10 Οκτωβρίου 2011.

            Για το Συμβούλιο

            Η Πρόεδρος

         C. ASHTON

      (1)  ΕΕ L 134 της 20.5.2006, σ. 1.

      ΠΑΡΑΡΤΗΜΑ I

         Πρόσωπα που αναφέρονται στο άρθρο 1

                  Ονοματεπώνυμο
                  Μεταγραφή από τα λευκορωσικά
                  Μεταγραφή από τα ρωσικά

                  Ονοματεπώνυμο
                  (στα λευκορωσικά)

                  Ονοματεπώνυμο
                  (στα ρωσικά)

                  Τόπος και ημερομηνία γέννησης

                  Αξίωμα

                  1.

                  Kamisarau, Valery Mikalayevich
                  Komissarov, Valeri Nikolaevich

                  Камiсараў Валерый Мiкалаевiч

                  Комиссаров Валерий Николаевич

                  Δικαστής στο δικαστήριο της πόλης του Μινσκ. Απέρριψε (ως πρόεδρος του δικαστηρίου) τις προσφυγές κατά των καταδικαστικών αποφάσεων εις βάρος των πολιτικών ακτιβιστών και ακτιβιστών της κοινωνίας των πολιτών Dmitri Dashkevich, Eduard Lobov, Aleksandr Otroshchenkov, Dmitri Novik, Aleksandr Molchanov. Οι εν λόγω δίκες διεξήχθησαν με τρόπο που αποτέλεσε κατάφωρη παραβίαση του Κώδικα Ποινικής Δικονομίας.

                  2.

                  Stsiapurka, Uladzimir Mikhailavich
                  Stepurko, Vladimir Mikhailovich

                  Сцяпурка Уладзiмiр Мiхайлавiч

                  Степурко Владимир Михайлович

                  Δικαστής στο δικαστήριο της πόλης του Μινσκ. Απέρριψε (ως πρόεδρος του δικαστηρίου) τις προσφυγές κατά των καταδικαστικών αποφάσεων εις βάρος των πολιτικών ακτιβιστών και ακτιβιστών της κοινωνίας των πολιτών Irina Khalip, Sergei Martselev, Pavel Severinets, Dmitri Bondarenko, Dmitri Doronin, Sergei Kazakov, Vladimir Loban, Vitali Matsukevich, Evgeni Sekret και Oleg Fedorkevich. Οι εν λόγω δίκες διεξήχθησαν με τρόπο που αποτέλεσε κατάφωρη παραβίαση του Κώδικα Ποινικής Δικονομίας.

                  3.

                  Khrypach, Siarhei Fiodaravich
                  Khripach, Sergei Fiodorovich

                  Хрыпач Сяргей Фёдаравiч

                  Хрипач Сергей Федорович

                  Δικαστής στο δικαστήριο της πόλης του Μινσκ. Απέρριψε (ως πρόεδρος του δικαστηρίου) τις προσφυγές κατά των καταδικαστικών αποφάσεων εις βάρος των πρώην υποψηφίων για το προεδρικό αξίωμα Andrei Sannikov, Nikolai Statkevich, Dmitri Uss, Vladimir Nekliaev, των πολιτικών ακτιβιστών και ακτιβιστών της κοινωνίας των πολιτών Andrei Dmitriev, Ilia Vasilevich, Fiodor Mirzayanov, Oleg Gnedchik, Vladimir Yeriomenok, Andrei Pozniak, Aleksandr Klaskovski, Aleksandr Kviatkevich, Artiom Gribkov, Dmitri Bulanov και (ως πάρεδρος) των Dmitri Dashkevich, Eduard Lobov, Aleksandr Otroshchenkov, Dmitri Novik, Aleksandr Molchanov. Οι εν λόγω δίκες διεξήχθησαν με τρόπο που αποτέλεσε κατάφωρη παραβίαση του Κώδικα Ποινικής Δικονομίας.

                  4.

                  Nazaranka, Vasil Andreyevich
                  Nazarenko, Vasili Andreevich

                  Назаранка Васiль Андрэевiч

                  Назаренко Василий Андреевич

                  Δικαστής στο δικαστήριο της πόλης του Μινσκ. Απέρριψε (ως πρόεδρος του δικαστηρίου) τις προσφυγές κατά των καταδικαστικών αποφάσεων εις βάρος των πολιτικών ακτιβιστών και ακτιβιστών της κοινωνίας των πολιτών Vasili Parfenkov and (ως πάρεδρος) Dmitri Dashkevich, Eduard Lobov. Οι εν λόγω δίκες διεξήχθησαν με τρόπο που αποτέλεσε κατάφωρη παραβίαση του Κώδικα Ποινικής Δικονομίας.

                  5.

                  Kamarouskaya, Volha Paulauna
                  Komarovskaia, Olga Pavlovna

                  Камароўская Вольга Паўлаўна

                  Комаровская Ольга Павловна

                  Δικαστής στο δικαστήριο της πόλης του Μινσκ. Απέρριψε (ως πάρεδρος) τις προσφυγές κατά των καταδικαστικών αποφάσεων εις βάρος του πρώην υποψηφίου για το προεδρικό αξίωμα Andrei Sannikov, των πολιτικών ακτιβιστών και ακτιβιστών της κοινωνίας των πολιτών Irina Khalip, Sergei Martselev, Pavel Severinets, Aleksandr Otroshchenkov, Dmitri Novik, Aleksandr Molchanov, Ilia Vasilevich, Fiodor Mirzayanov, Oleg Gnedchik, Vladimir Yeriomenok, Dmitri Doronin, Sergei Kazakov, Vladimir Loban, Vitali Matsukevich, Evgeni Sekret και Oleg Fedorkevich. Οι εν λόγω δίκες διεξήχθησαν με τρόπο που αποτέλεσε κατάφωρη παραβίαση του Κώδικα Ποινικής Δικονομίας.

                  6.

                  Zaitsava, Viktoryia Henadzeuna
                  Zaitseva, Viktoria Gennadievna

                  Зайцава Вiкторыя Генадзеўна

                  Зайцева Виктория Геннадьевна

                  Δικαστής στο δικαστήριο της πόλης του Μινσκ. Απέρριψε (ως πάρεδρος) τις προσφυγές κατά των καταδικαστικών αποφάσεων εις βάρος του πρώην υποψηφίου για το προεδρικό αξίωμα Andrei Sannikov, των πολιτικών ακτιβιστών και ακτιβιστών της κοινωνίας των πολιτών Ilia Vasilevich, Fiodor Mirzayanov, Oleg Gnedchik και Vladimir Yeriomenok. Η εν λόγω δίκη διεξήχθη με τρόπο που αποτέλεσε κατάφωρη παραβίαση του Κώδικα Ποινικής Δικονομίας.

                  7.

                  Unukevich, Tamara Vasileuna
                  Vnukevich, Tamara Vasilievna

                  Унукевiч Тамара Васiлеўна

                  Внукевич Тамара Васильевна

                  Δικαστής στο δικαστήριο της πόλης του Μινσκ. Απέρριψε (ως πάρεδρος) τις προσφυγές κατά των καταδικαστικών αποφάσεων των πολιτικών ακτιβιστών και ακτιβιστών της κοινωνίας των πολιτών Irina Khalip, Sergei Martselev, Pavel Severinets. Η εν λόγω δίκη διεξήχθη με τρόπο που αποτέλεσε κατάφωρη παραβίαση του Κώδικα Ποινικής Δικονομίας.

                  8.

                  Krot, Ihar Uladzimiravich
                  Krot, Igor Vladimirovich

                  Крот Iгар Уладзiмiравiч

                  Крот Игорь Владимирович

                  Δικαστής στο δικαστήριο της πόλης του Μινσκ. Απέρριψε (ως πάρεδρος) την προσφυγή κατά της καταδικαστικής απόφασης εις βάρος του πολιτικού ακτιβιστή Vasili Parfenkov. Η εν λόγω δίκη διεξήχθη με τρόπο που αποτέλεσε κατάφωρη παραβίαση του Κώδικα Ποινικής Δικονομίας.

                  9.

                  Khrobastau, Uladzimir Ivanavich
                  Khrobostov, Vladimir Ivanovich

                  Хробастаў Уладзiмiр Iванавiч

                  Хробостов Владимир Иванович

                  Δικαστής στο δικαστήριο της πόλης του Μινσκ. Απέρριψε (ως πάρεδρος) την προσφυγή κατά της καταδικαστικής απόφασης εις βάρος του πολιτικού ακτιβιστή Vasili Parfenkov. Η εν λόγω δίκη διεξήχθη με τρόπο που αποτέλεσε κατάφωρη παραβίαση του Κώδικα Ποινικής Δικονομίας.

                  10.

                  Ihnatovich-Mishneva, Liudmila
                  Ignatovich-Mishneva, Liudmila

                  Iгнатовiч-Мiшнева Людмiла

                  Игнатович-Мишнева Людмила

                  Εισαγγελέας στο δικαστήριο της πόλης του Μίνσκ που απέρριψε την προσφυγή κατά της καταδικαστικής απόφασης εις βάρος του Dmitri Dashkevich και του Eduard Lobov, ακτιβιστών του Μετώπου Molodoi (Μετώπου Νεολαίας). Η εν λόγω δίκη διεξήχθη με τρόπο που αποτέλεσε κατάφωρη παραβίαση του Κώδικα Ποινικής Δικονομίας.

                  11.

                  Yarmalitski, Siarhei Uladzimiravich
                  Ermolitski, Sergei Vladimirovich
                  (Yermolitski, Sergei Vladimirovich)

                  Ярмалiцкi Сяргей Уладзiмiравiч

                  Ермолицкий Сергей Владимирович

                  Διευθυντής του στρατοπέδου κράτησης στο Shklov. Υπεύθυνος για την απάνθρωπη μεταχείριση των κρατουμένων και τη δίωξη του πρώην υποψηφίου για το προεδρικό αξίωμα Nikolai Statkevich, ο οποίος φυλακίσθηκε σε σχέση με τα γεγονότα της 19ης Δεκεμβρίου 2010, και άλλων κρατουμένων.

                  12.

                  Kavaliou, Aliaksandr Mikhailavich
                  Kovalev, Aleksandr Mikhailovich

                  Кавалёў Аляксандр Мiхайлавiч

                  Ковалёв Александр Михайлович

                  Διευθυντής του στρατοπέδου κράτησης στο Gorki. Υπεύθυνος για την απάνθρωπη μεταχείριση των κρατουμένων, ιδίως για τη δίωξη και τη χρήση βασανιστηρίων εις βάρος του πολιτικού ακτιβιστή Dmitri Dashkevich, ο οποίος φυλακίσθηκε σε σχέση με τις εκλογές της 19ης Δεκεμβρίου 2010 και την καταστολή της κοινωνίας των πολιτών και της δημοκρατικής αντιπολίτευσης.

                  13.

                  Paluyan, Uladzimir Mikalayevich
                  Paluyan, Vladimir Nikolaevich

                  Палуян Уладзiмiр Мiкалаевiч

                  Полуян Владимир Николаевич

                  Χωριό Nekrashevichi της επαρχίας Karelichi της περιοχής Hrodna 1961

                  Υπουργός αρμόδιος για την επιβολή φόρων και δασμών. Επιβλέπει τις φορολογικές αρχές οι οποίες στηρίζουν την ποινική δίωξη του Byalyatski με την επίφαση της φοροδιαφυγής. Ο Byalyatski υπερασπίσθηκε και βοήθησε όσους επλήγησαν από το κλίμα καταπίεσης που περιέβαλε τις εκλογές της 19ης Δεκεμβρίου 2010 και την καταστολή της κοινωνίας των πολιτών και της δημοκρατικής αντιπολίτευσης.

                  14.

                  Kornau, Uladzimir Uladzimiravich
                  Kornov, Vladimir Vladimirovich

                  Корнаў Уладзiмiр Уладзiмiравiч

                  Корнов Владимир Владимирович

                  Δικαστής στο δικαστήριο της πόλης του Μινσκ ο οποίος έδωσε άδεια για την απόρριψη της προσφυγής των συνηγόρων του Byalyatski. Ο Byalyatski υπερασπίσθηκε και βοήθησε όσους επλήγησαν από το κλίμα καταπίεσης που περιέβαλε τις εκλογές της 19ης Δεκεμβρίου 2010 και την καταστολή της κοινωνίας των πολιτών και της δημοκρατικής αντιπολίτευσης.

                  15.

                  Shastakou Maksim Aleksandrauvich
                  (Shastakou Maksim Aleksandravich, Shastakou Maxim Aleksandrauvich, Shastakou Maxim Aleksandravich, Shastakou Maxsim Aleksandrauvich, Shastakou Maxsim Aleksandrauvich)
                  Shestakov, Maksim Aleksandrovich

                  Шастакоў Максiм Александравiч

                  Шестаков Максим Александрович

                  Εισαγγελέας στην υπόθεση κατά του Byalyatski στο επαρχιακό δικαστήριο Pervomaiski της πόλης του Μινσκ μετά την αίτηση του Byalyatski προς το δικαστήριο όσον αφορά την κράτησή του. Ο Byalyatski υπερασπίσθηκε και βοήθησε όσους επλήγησαν από το κλίμα καταπίεσης που περιέβαλε τις εκλογές της 19ης Δεκεμβρίου 2010 και την καταστολή της κοινωνίας των πολιτών και της δημοκρατικής αντιπολίτευσης.

                  16.

                  Herasimovich Volha Ivanavna
                  (Herasimovich Volha Ivanovna)
                  Gerasimovich Olga Ivanovna

                  Герасiмовiч Вольга Иванаўна
                  (Герасiмовiч Вольга Иваноўна)

                  Герасимович Ольга Ивановна

                  Εισαγγελέας στην υπόθεση κατά του Byalyatski στο δικαστήριο της πόλης του Μινσκ μετά την αίτηση του Byalyatski προς το δικαστήριο όσον αφορά την κράτησή του. Ο Byalyatski υπερασπίσθηκε και βοήθησε όσους επλήγησαν από το κλίμα καταπίεσης που περιέβαλε τις εκλογές της 19ης Δεκεμβρίου 2010 και την καταστολή της κοινωνίας των πολιτών και της δημοκρατικής αντιπολίτευσης.

      ΠΑΡΑΡΤΗΜΑ II

         Πρόσωπα και οντότητα που αναφέρονται στο άρθρο 2

                  Ονόματα
                  Μεταγραφή λευκορωσικής γραφής
                  Μεταγραφή ρωσικής γραφής

                  Ονόματα (Λευκορωσική γραφή)

                  Ονόματα (Ρωσική γραφή)

                  Τόπος και ημερομηνία γέννησης

                  Θέση

                  1.

                  Mazouka, Kiryl Viktaravich
                  Mazovka, Kirill Viktorovich

                  Мазоўка Кiрыл Вiктаравiч

                  Мазовка Кирилл Викторович

                  Εισαγγελέας στην υπόθεση Dashkevich-Lobov. Ο Dmitri Dashkevich και ο Eduard Lobov, ακτιβιστές του Μετώπου Molodoi (Νέο Μέτωπο) καταδικάστηκαν σε πολλά έτη φυλάκισης για χουλιγκανισμό. Ο πραγματικός λόγος της καταδίκης τους ήταν ότι και οι δύο είχαν ενεργό συμμετοχή στην εκλογική εκστρατεία του Δεκεμβρίου 2010 και είχαν ταχθεί υπέρ ενός υποψηφίου της αντιπολίτευσης.

                  2.

                  Bazanau, Aliaksandr Viktaravich
                  Bazanov, Aleksandr Viktorovich

                  Базанаў Аляскандр Вiктаравiч

                  Базанов Александр Викторович

                  Καζαχστάν 26.11.1962

                  Διευθυντής στο Κέντρο πληροφοριών και ανάλυσης του Προέδρου

                  3.

                  Peftiev Vladimir
                  Peftiev Vladimir Pavlovich

                  Пефцiеў Уладзiмiр Паўлавiч

                  Пефтиев Владимир Павлович

                  Berdyansk, Zaporozhskaya Oblast, Ουκρανία. Σημερινό διαβατήριο αριθ.: MP2405942

                  Συνδέεται με τον Aliaksandr Lukashenka, τον Viktar Lukashenka και τον Dzmitry Lukashenka. Οικονομικός σύμβουλος του Προέδρου Lukashenka και είναι βασικός χρηματοδότης του καθεστώτος Lukashenka. Κατέχει την πλειοψηφία των μετοχών και είναι πρόεδρος του συμβουλίου των μετόχων της Beltechexport, μιας από τις μεγαλύτερες εταιρείες εισαγωγών/εξαγωγών αμυντικών προϊόντων της Λευκορωσίας.

                  4.

                  Ipatau, Vadzim Dzmitryevich
                  Ipatov, Vadim Dmitrievich

                  Iпатаў Вадзiм Дзмiтрыевiч

                  ИПАТОВ Вадим Дмитриевич

                  Αντιπρόεδρος της Κεντρικής επιτροπής των εκλογών (ΚΕΕ). Ως μέλος της επιτροπής αυτής, ευθύνεται για τις παραβιάσεις των διεθνών εκλογικών κανόνων κατά τις προεδρικές εκλογές της 19ης Δεκεμβρίου 2010.

                  5.

                  Bushnaia, Natallia Uladzimirauna (Bushnaya, Natallia Uladzimirauna)
                  Bushnaia, Natalia Vladimirovna (Bushnaya, Natalya Vladimirovna)

                  Бушная Наталля Уладзiмiраўна

                  Бушная, Наталья Владимировна

                  1953, Mogilev

                  Μέλος της ΚΕΕ. Ως μέλος της επιτροπής αυτής, ευθύνεται για τις παραβιάσεις των διεθνών εκλογικών κανόνων κατά τις προεδρικές εκλογές της 19ης Δεκεμβρίου 2010.

                  6.

                  Bushchyk, Vasil Vasilievich
                  Bushchik, Vasili Vasilievich

                  Бушчык Васiль Васiльевiч

                  Бущик, Василий Васильевич

                  Μέλος της ΚΕΕ. Ως μέλος της επιτροπής αυτής, ευθύνεται για τις παραβιάσεις των διεθνών εκλογικών κανόνων κατά τις προεδρικές εκλογές της 19ης Δεκεμβρίου 2010.

                  7.

                  Katsuba, Sviatlana Piatrouna
                  Katsubo, Svetlana Petrovna

                  Кацуба Святлана Пятроўна

                  Кацубо, Светлана Петровна

                  Μέλος της ΚΕΕ. Ως μέλος της επιτροπής αυτής, ευθύνεται για τις παραβιάσεις των διεθνών εκλογικών κανόνων κατά τις προεδρικές εκλογές της 19ης Δεκεμβρίου 2010.

                  8.

                  Kisialiova, Nadzeia Mikalaeuna (Kisyaliova, Nadzeya Mikalaeuna)
                  Kiseleva, Nadezhda Nikolaevna

                  Кiсялёва Надзея Мiкалаеўна

                  Киселева, Надежда Николаевна

                  Μέλος της ΚΕΕ. Ως μέλος της επιτροπής αυτής, ευθύνεται για τις παραβιάσεις των διεθνών εκλογικών κανόνων κατά τις προεδρικές εκλογές της 19ης Δεκεμβρίου 2010.

                  9.

                  Padaliak, Eduard Vasilievich (Padalyak, Eduard Vasilyevich)
                  Podoliak, Eduard Vasilievich (Podolyak, Eduard Vasilyevich)

                  Падаляк Эдуард Васiльевiч

                  Подоляк, Эдуард Васильевич

                  Μέλος της ΚΕΕ. Ως μέλος της επιτροπής αυτής, ευθύνεται για τις παραβιάσεις των διεθνών εκλογικών κανόνων κατά τις προεδρικές εκλογές της 19ης Δεκεμβρίου 2010.

                  10.

                  Rakhmanava, Maryna Iurievna
                  Rakhmanova, Marina Iurievna

                  Рахманава Марына Юр’еўна

                  Рахманова, Марина Юрьевна

                  Μέλος της ΚΕΕ. Ως μέλος της επιτροπής αυτής, ευθύνεται για τις παραβιάσεις των διεθνών εκλογικών κανόνων κατά τις προεδρικές εκλογές της 19ης Δεκεμβρίου 2010.

                  11.

                  Shchurok, Ivan Antonavich
                  Shchurok, Ivan Antonovich

                  Шчурок Iван Антонавiч

                  Щурок, Иван Антонович

                  Μέλος της ΚΕΕ. Ως μέλος της επιτροπής αυτής, ευθύνεται για τις παραβιάσεις των διεθνών εκλογικών κανόνων κατά τις προεδρικές εκλογές της 19ης Δεκεμβρίου 2010.

                  12.

                  Sport-Pari

                  «ЗАО Спорт- пари» (оператор республиканской лотереи)

                  Οντότητα υπό τον έλεγχο του Peftiev Vladimir σε συνεργασία με τους Lukashenka και Dzmitry Aliaksandravich. Ο τελευταίος ελέγχει την αθλητική λέσχη του προέδρου, η οποία κατέχει υποχρεωτικά την κρατική πλειοψηφία των μετοχών της Sport Pari.

                  13.

                  Shadryna, Hanna Stanislavauna
                  Shadrina, Anna Stanislavovna

                  Шадрына Ганна Станiславаўна

                  Шадрина Анна Станиславовна

                  Πρώην βοηθός αρχισυντάκτου της εφημερίδος «Sovietskaia Belarus»


title: Εκτελεστικός κανονισμός (ΕΕ) 2016/190 της Επιτροπής, της 12ης Φεβρουαρίου 2016, σχετικά με την τροποποίηση του εκτελεστικού κανονισμού (ΕΕ) 2015/1164 για τον καθορισμό του ποσοτικού ορίου όσον αφορά τις εξαγωγές ζάχαρης εκτός ποσόστωσης μέχρι το τέλος της περιόδου εμπορίας 2015/2016 και την τροποποίηση του εκτελεστικού κανονισμού (ΕΕ) 2015/1803

text:
               13.2.2016

               EL

               Επίσημη Εφημερίδα της Ευρωπαϊκής Ένωσης

               L 38/3

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/190 ΤΗΣ ΕΠΙΤΡΟΠΉΣ
   της 12ης Φεβρουαρίου 2016
   σχετικά με την τροποποίηση του εκτελεστικού κανονισμού (ΕΕ) 2015/1164 για τον καθορισμό του ποσοτικού ορίου όσον αφορά τις εξαγωγές ζάχαρης εκτός ποσόστωσης μέχρι το τέλος της περιόδου εμπορίας 2015/2016 και την τροποποίηση του εκτελεστικού κανονισμού (ΕΕ) 2015/1803
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1), και ιδίως το άρθρο 139 παράγραφος 2 και το άρθρο 144 πρώτο εδάφιο στοιχείο ζ),
   Έχοντας υπόψη τον κανονισμό (ΕΚ) αριθ. 951/2006 της Επιτροπής, της 30ής Ιουνίου 2006, για καθορισμό λεπτομερών κανόνων εφαρμογής του κανονισμού (ΕΚ) αριθ. 318/2006 του Συμβουλίου όσον αφορά τις συναλλαγές με τρίτες χώρες στον τομέα της ζάχαρης (2), και ιδίως το άρθρο 7ε, σε συνδυασμό με το άρθρο 9 παράγραφος 1,
   Εκτιμώντας τα ακόλουθα:

               (1)

               Σύμφωνα με το άρθρο 139 παράγραφος 1 πρώτο εδάφιο στοιχείο δ) του κανονισμού (ΕΕ) αριθ. 1308/2013, η ζάχαρη ή η ισογλυκόζη που παράγεται κατά τη διάρκεια μιας περιόδου εμπορίας καθ' υπέρβαση της ποσόστωσης που αναφέρεται στο άρθρο 136 του εν λόγω κανονισμού μπορεί να εξάγεται μόνο εντός ενός ποσοτικού ορίου που καθορίζεται από την Επιτροπή.

               (2)

               Οι λεπτομερείς κανόνες εφαρμογής για τις εξαγωγές εκτός ποσόστωσης, ιδίως όσον αφορά την έκδοση των πιστοποιητικών εξαγωγής, καθορίζονται στον κανονισμό (ΕΚ) αριθ. 951/2006.

               (3)

               Για την περίοδο εμπορίας 2015/2016 είχε αρχικά εκτιμηθεί ότι ο καθορισμός του ποσοτικού ορίου για την εξαγωγή ζάχαρης εκτός ποσόστωσης σε 650 000 τόνους, εκφραζόμενους σε ισοδύναμο λευκής ζάχαρης, θα αντιστοιχούσε στη ζήτηση της αγοράς. Το εν λόγω όριο επιβλήθηκε με τον εκτελεστικό κανονισμό (ΕΕ) 2015/1164 της Επιτροπής (3). Ωστόσο, σύμφωνα με τις πλέον πρόσφατες εκτιμήσεις, η παραγωγή ζάχαρης εκτός ποσόστωσης αναμένεται να φθάσει τους 4 150 000 τόνους. Κατά συνέπεια, θα πρέπει να εξασφαλιστούν πρόσθετες δυνατότητες διάθεσης στην αγορά για τη ζάχαρη εκτός ποσόστωσης.

               (4)

               Λαμβάνοντας υπόψη ότι το ανώτατο όριο του ΠΟΕ για τις εξαγωγές κατά την περίοδο εμπορίας 2015/2016 δεν έχει εξαντληθεί πλήρως, κρίνεται σκόπιμο να αυξηθεί το ποσοτικό όριο για τις εξαγωγές ζάχαρης εκτός ποσόστωσης κατά 700 000 τόνους, ώστε να εξασφαλισθούν στους παραγωγούς ζάχαρης της Ένωσης συμπληρωματικές επιχειρηματικές ευκαιρίες.

               (5)

               Ο εκτελεστικός κανονισμός (ΕΕ) 2015/1164 θα πρέπει να τροποποιηθεί αναλόγως.

               (6)

               Προκειμένου να επιτραπεί η υποβολή των αιτήσεων πιστοποιητικών εξαγωγής όσον αφορά την πρόσθετη ποσότητα ζάχαρης εκτός ποσόστωσης, η αναστολή υποβολής των αιτήσεων που προβλέπεται στο άρθρο 1 παράγραφος 3 του εκτελεστικού κανονισμού (ΕΕ) 2015/1803 της Επιτροπής (4) θα πρέπει να καταργηθεί.

               (7)

               Ο εκτελεστικός κανονισμός (ΕΕ) 2015/1803 θα πρέπει να τροποποιηθεί αναλόγως.

               (8)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής για την κοινή οργάνωση των γεωργικών αγορών,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Στο άρθρο 1 του εκτελεστικού κανονισμού (ΕΕ) 2015/1164, η παράγραφος 1 αντικαθίσταται από το ακόλουθο κείμενο:

      «1.   Για την περίοδο εμπορίας 2015/2016 το ποσοτικό όριο που αναφέρεται στο άρθρο 139 παράγραφος 1 πρώτο εδάφιο στοιχείο δ) του κανονισμού (ΕΕ) αριθ. 1308/2013 καθορίζεται σε 1 350 000 τόνους για τις εξαγωγές, χωρίς επιστροφή, λευκής ζάχαρης εκτός ποσόστωσης του κωδικού ΣΟ 1701 99.».

   Άρθρο 2
   Στο άρθρο 1 του εκτελεστικού κανονισμού (ΕΕ) 2015/1803, η παράγραφος 3 απαλείφεται.
   Άρθρο 3
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 12 Φεβρουαρίου 2016.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 347 της 20.12.2013, σ. 671.

      (2)  ΕΕ L 178 της 1.7.2006, σ. 24.

      (3)  Εκτελεστικός κανονισμός (ΕΕ) 2015/1164 της Επιτροπής, της 15ης Ιουλίου 2015, για τον καθορισμό του ποσοτικού ορίου όσον αφορά τις εξαγωγές ζάχαρης και ισογλυκόζης εκτός ποσόστωσης μέχρι το τέλος της περιόδου εμπορίας 2015/2016 (ΕΕ L 188 της 16.7.2015, σ. 28).

      (4)  Εκτελεστικός κανονισμός (ΕΕ) 2015/1803 της Επιτροπής, της 7ης Οκτωβρίου 2015, σχετικά με τον καθορισμό ποσοστού αποδοχής για την έκδοση πιστοποιητικών εξαγωγής, την απόρριψη των αιτήσεων πιστοποιητικών εξαγωγής και την αναστολή της υποβολής των αιτήσεων πιστοποιητικών εξαγωγής για τη ζάχαρη εκτός ποσόστωσης (ΕΕ L 263 της 8.10.2015, σ. 31).